
Bunita bista di e área parti sùit di Boneiru 


Miéntras mayoria dosente di skol ta preparando pa bai fakansi, djabièrnè pasa, tambe otronan, un fotógrafo di 
BONERIANO a saka un potrèt di e parti sùit na Boneiru. E sitio ta poko promé ku yega e brùg i serunan di salu na 
Saliña. Solo tabata kasi yegando na horizonte. Riba potrèt por mira e serunan tambe e rant di e damnan ku ta tene 
e awa, riba lomba di e dam, yen di skuma. 


/dabboussimotors 


DETENSHON IMPORTANTE 


BIG SALE 


TILES 


p/m² 
$6 


SHOPPING, BEST LOCAL BBQ, BONE POP UP, ENTERTAIMENT AND MUCH MORE 
KAYA BONGO # 8, NIKIBOKO ZUID 

KRALENDIJK -- World 
Food Travel Association 
(WFTA) anteriormente e 
luna aki a sertifiká Boneiru 
komo kapital kulinario. 
E organisashon a husga 
destinashonnan a base di 
skor riba sinku kriterio ku- 
linario, kultura, strategia, 
promoshon, komunidat i 
durabilidat. Reisbizz.nl a 
papia ku Miles Mercera, 
direktor di Ofisina di Tu- 
rismo di Boneiru, TCB, pa 
sa kiko e sertifikashon aki 
ta nifiká pa Boneiru. Mer- 
cera: “Pa e isla en general 
i e sektor kulinario en par- 
tikular, esaki ta hopi buni- 
ta. E ta pone Boneiru riba 
mapa komo un destinashon 
kaminda aparte di e mundu 
marino bunita i gosa di na- 
turalesa i solo, e parti ku- 
linario realmente ta atrak- 


Aparte di sambuyá i bunita naturalesa 
Boneiru komo destinashon kulinario tambe ta atraktivo 


tivo. I dor di e publisidat 
di e sertifikashon resien, e 
ta un indikashon bunita pa 
hende sa mas tokante Bo- 
neiru. E isla ainda no ta tur 
kaminda konosí. Plùs ta 
bunita pa mira ku e trabou 
duru ku e sektor kulinario a 
bin ta hasi e último añanan 
pa ketu bai ofresé produkto 
variá, kualifiká i di kali- 
dat, ku e sertifikashon aki a 
haña forsa. E ta ekspresá 
konfiansa ku nos komo isla 
ta riba bon kaminda i tin un 
elaborashon motivante pa 
tur enbolbí.” 


Kalidat haltu 
Pa loke ta trata e vishon 
general di e kalidat gas- 
tronómiko di e isla, Mer- 
cera a bisa pa hopi aña ya 
e kalidat gastronómiko ta 
haltu, realmente sorpren- 


dentemente bon. Esaki ta 
bira ketu bai mas un esensia 
di kalidat ku aktualmente 
gustosamente nos ta pone 
riba promé plano. Esaki nos 
ta hasi ku e evento mensual 
‘Taste of Bonaire’, kamin- 
da riba un manera di barera 
abou den un sorto di evento, 
por sera konosí ku e loke e 
isla tin pa ofresé den e parti 
kulinario. Banda di esei, 
‘Bonaire Culinair’, un vari- 
ante di 15 dia riba e asina 
yamá siman di restorant ka- 
minda por pruf menú spesi- 
al kontra tarifa redusí i por 
sera konosí sufisientemente 
ku un diversidat enorme di 
restorant, bar i kaminda di 
kome riba e isla, sigur 140 
na tur. 
Sigur un skor haltu riba 
un isla ku tin un grandura 
di un biá i mei ku Texel 


tin. Banda di esei, ketu bai 
kushina lokal ta di impor- 
tansia, e kuminda típiko 
boneriano, manera protek- 
shon di patrimonio i sigui 
hasi promoshon. 
Hopi dushi ta por haña 
na Boneiru un pan ku 
kapsalon, un hamburger i 
galiña spesial hamaikino, 
pero nos ta tambe e úniko 
destinashon na mundu ka- 
minda nos ta traha un likor 
úniko di kadushi i kaminda 
por kome platonan eksó- 
tiko manera kabritu stobá i 
karkó, segun Mercera. 


Plania konkreto 
Riba e pregunta kua plan 
konkreto tin pa desaroyá e 
kalidat gastronómiko, Mer- 


cera a indiká ke mantené e 
nivel di kalidat riba nivel. 
Pues tin un énfasis grandi 
riba edukashon i moti- 
vashon di e generashon 
nobo di talento lokal. Ban- 
da di esei nos ke atraé ainda 
mas bishitante pa futuro 
pa deskubrí Boneiru, entre 
otro dor di promové nos 
kalidatnan kulinario riba e 
isla. Asina e aña aki nos a 
kuminsá ku ‘Bonaire Rum 
Week’, un festival kulinario 
ku tin komo komponente 
prinsipal ròm i kaminda tur 
tipo di kuminda ta konektá, 
un kompetensia di kòktel 
i bartènder, músika bibu i 
mas. 
Ta e intenshon pa esaki 
krese riba término te na na 
evento di balor i atraé un 
propio grupo di bishitante, 
pero banda di esei tambe 
mantené e sektor kultural 
skèrpi, inovativo i kom- 
petitivo. Algu igual nos tin 
planiá pa ‘Bonaire Food 
Festival’, kaminda e di- 
versidat i kalidat di e loke 
Boneiru ta ofresé ta pará 
sentral. Ta e intenshon pa 
otro aña tene e festival aki 
pa promé biá. 
Kiko ta bo tepnan per- 
sonal pa e mihó eksperensia 
gastronómiko riba e isla. 
Mercera: 
“Bai 
lokal, 
pruf platonan lokal i bishitá 
Maiky Snack òf Divi Bar & 
Restaurant.” 


Uster na Brass Boer Restaurant 


Leahy Stoked Food Truck 

Pa ladronisia di outo 
DETENSHON 
IMPORTANTE 


Ellen Herrera a tuma bon de- 
sishon pa traspasá maneho 
di loke a bira konosí komo 
Rooi 
Lamoenchi 
Kunuku 
Park pa STINAPA. Djasabra 
atardi e akto di firmamentu 
di traspaso a tuma lugá i mi 
tabata invitá pa tene un dis- 
kurso kòrtiku. Komo amigu 
di kas di famia Herrera, pero 
tambe komo e persona ku na 
yanüari aña pasá a inspirá 
Ellen pa kuminsá pensa den 
direkshon di relevo. Esta 
tuma desishon pa garantisá 
kontinuidat den operashon 
di Rooi Lamoenchi, anterior 
plantashi ku el a heredá di su 
tata Shon Julio, ku kende mi 
tabata hopi será den su úl- 
timo añanan di bida. 


*** 
Nos mester aktua manera El- 
len. Pensa riba relevo. Pensa 
riba futuro. No kere ku nos 
t’ei pa semper i ku nos ta in- 
dispensabel. Nò! Ta yega un 
dia ku nos no t’ei mas. I nos 
mester ta prepará pa e dia 
ei, ku tempran òf lat, sperá òf 
inesperá, ta yega. Nos kada 
un lo bai, pero importante ta 
pa loke nos a inisiá, loke nos 
a krea, loke nos a edifiká, 
ta kontinuá. Ellen a realisá 
esaki i a tuma e desishon pa 
regla traspaso di maneho di 
su soño pa STINAPA. 


*** 
Dia ku mi a bisa Ellen un aña 
i mei pasá, manera e mes a 
bisa den du diskurso djasa- 
bra, ku e mester pensa riba 
futuro kontinuashon di Rooi 
Lamoenchi 
Kunuku 
Park, 
mi a tuma ehèmpel riba mi 
mes. E último añanan mi ta 
dedikando 
hopi 
atenshon 
pa krea futuro kontinuashon 
pa tur loke mi ta hasiendo. 
No mester i no por ta asina 
ku pasobra un dia mi no t’ei 
mas BONERIANO ta stòp di 
eksistí. Nos ta hopi leu kaba 
pa garantisá kontinuashon di 
BONERIANO. 


*** 
Ku Fundashon Históriko Kul- 
tural Boneriano (FuHiKuBo) 
tambe mi ta trahando duru 
e último lunanan riba relevo. 
Aki mi man drechi ta Emma 
Pratt, partner di mi yu hòm- 
ber Danielson. Emma a kai 
manera fo’i shelu. Emma ta 
un biólogo ku for di aña 2016 
a kuminsá bishitá Boneiru, na 
unda el a topa Danielson. E 
konosé naturalesa hopi bon 
i awor ta hinkando su mes 
den historia i kultura. Ya kaba 
e konosé loke FuHiKuBo ta 
para p’e, historia, kultura i 
naturalesa, hopi bon. 
*** 


KRALENDIJK -- De- 
tenshonnan importante a 
kai den e kaso di ladronisia 
di un outo di AVIS Carren- 
tal ku algun tempu pasá a 
tuma lugá, pa kua a pone un 


rekompensa di un suma na 
disposishon. Investigashon 
den e kaso ta andando. No 
ta ekskluí ku mas detenshon 
lo kai. Djaluna último den 
oranan di atardi a detené e 


promé sospechoso ku ta e 
dama di inisial H.T.St.J. di 
52 aña di edat. Algu mas 
lat a detené e hòmber di 
inisial E.E.C. di 24 aña di 
edat i djamars den oranan 


di mainta a hasi e di tres de- 
tenshon. 
Ta trata di e hòmber di 
inisial E.C.G. di 23 aña di 
edat. E sospechoso mes a 
entrega na Warda di Polis. 


A M S T E R D A M / 
KRALENDIJK-- Na e siu- 
datnan Den Haag i Amster- 
dam a kuminsá hasi pre- 
parashon pa bakunashon 
kontra di e vírus viruela di 
makaku. E promé yama- 
danan pa tuma e bakuna 
a bai djaweps último. Un 
kantidat 
di 
masoménos 
32.000 persona por bai 
tuma e bakuna den kuadro 
di prevenshon. Ta bakuná 
personanan den grupo di 
riesgo haltu i esnan ku ta 
registrá komo usuario di 
píldora preventivo di HIV 
PrEp. A manda yama tambe 
personanan infektá ku HIV. 
Por último tin den e 
grupo siudadanonan re- 
gistrá na klínikanan di soa 
i ku den último mitar aña a 
kontraé un malesa venériko 
transferibel òf a haña un at- 
vertensia pa esaki. Nan ta 
haña dos bakuna, di kual 
mester tin un mínimo di 4 
siman entre e bakunanan. 
Esnan ku den pasado ya 
a pasa e bakuna, tin posi- 
bilidat ku un bakuna so ta 
sufisiente. “ Esaki ta e gru- 
ponan di kual nos ta pensa 


Kiko Boneiru ta warda 
Hulanda kuminsá ku bakunashon kontra viruela di makaku 
ku tin benefisio di esaki”, 
asina Henry de Vries, pro- 
fesor di infekshon di kueru 
i ligá ku tim di vakunashon 
di GGD na Amsterdam ta 
splika. “Personanan ku ta 
uza PrEp generalmente tin 
mas ku un partner i p’esei 
tambe ta kore rísiko gran- 
di di haña e vírus”, asina 
e profesor ta agregá. E ta 
premirá ku bastante hende 
lo hasi kaso di e yamada i 
tuma e bakuna.” Estudio- 
nan ta mustra ku esaki ta 
riba 90 porshento.” 
Por haña e vírus dor di 
kontakto di kurpa. 
Na Oropa ta detektando 
e kaso spesialmente serka 
hende hòmber ku a tene 
relashon seksual ku otro 
hende hòmber i ku tabatin 
mas ku un partner.Esaki no 
ta nifiká ku otro gruponan 
no ta vulnerabel pa e vírus, 
asina minister di salubridat 
públiko Kuipers a enfatisá. 
For di djasabra último 
e 
organisashon 
mundi- 
al di salú, World Health 
Organisation,(WHO) 
ta 
papia di un peliger pa sa- 
lubridat públiko, debí ku 


entretantu a detektá e vírus 
na 70 diferente pais mas. 
Ta trata aki di e nivel di 
atvertensia mas haltu di e 
organisashon. “ Esaki ta un 
señal pa tur miembro ku- 
minsá tuma akshon,”asina 
profesor de Vries a splika 
durante un entrevista resi- 
entemente.` Tambe un ya- 
mada ta bai na tur otro pais 
pa hasi inventarisashon si 
e vírus ta presente”. E me- 
sun atvertensia ta bai tambe 
pa polio i tambe covid. Na 
Hulanda entre tantu e kan- 
tidat di kasonan di kontagio 
a yega 712, segun último 
konteo. Siman ku a pasa a 
registrá 163 kaso nobo, un 
oumento basta haltu for di 
aprel ku a registrá e promé 
kaso. Un dos tersera parti di 
e kasonan ta bini di Amster- 
dam segun de Vries. Segun 
RIVM gran parti di e in- 
fekshonnan ta suave, pero 
no mester balotá e vírus. 
E por hasi un persona bas- 
tante malu. Sinptomanan ta 
varia di `uitslag` te ku doló 
di kabes fuerte i keintura. 
Ku den promé instante ta 
bakuná `solamente` 32.000 
persona, tin di aber ku e 
kantidat di bakuna ku tin 
disponibel. 
Na Hulanda esaki ta 
70.000, pero pa prevení 
tin mester di dos bakuna 
pa persona. Banda di esaki 
10.000 bakuna ta bai otro 
pais debí ku tin skarsedat òf 
no tin bakuna disponibel. 
Segun WHO, debí ku e viru- 


ela di makaku parse e viru- 
ela `normal`, tin speransa 
ku e bakuna `Imvanex` lo 
tin mesun efektividat riba 
viruela di makaku. 


Protehá 
“ Un persona mester 
haña tur dos dosis pa por 
tin protekshon i efektividat 
máksimo,” asina profesor 
de Vries ta relatá. Despues 
ta dura algun siman promé 
ku e bakuna realmente ta 
efektivo i protehá e per- 
sona. “ E sistema imu- 
nológiko mester reakshoná 
riba e bakuna, e ore’i numa 
por bisa ku un persona ta 
protehá”. 


Un persona bakuná 
mester tene kuenta ku 
un periodo di entre sinku 
pa seis siman pa por tin 
protekshon total segun de 
Vries. Segun RIVM no a 
muchu klá si e bakuna real- 
mente ta prevení tur simp- 
toma di viruela di makaku. 
“ Ta posibel ku serka si- 
erto persona por presentá 
algun simptoma leve i tòg 
transmití e vírus pa otro 
persona,” asina wèpsait 
di e instansia ta indiká. 
Pa loke ta trata efektonan 
sekundario, serka mayoria 
hende esaki lo ta leve, se- 
gun de Vries.”Ta trata aki 
di un bakuna ku ta originá 
for di un di tres generashon 
i no ta nada kompará ku e 
bakuna di 1974 ku tabata 
duna kontra viruela. 

ku profundo tristesa ta partisipá fayesimentu di 
Sr. Ryan Julius Frans 


mihó konosí komo Fraps / Fraps Drone Mobill 
Tata di nos kolega Raygan Reyes 


FXDC Post ta deseá Raygan i famia hopi forsa 
ku e perdida grandi aki. 


Ku Ryan su alma sosegá na pas. 


Flamingo Express Dutch Express 
Dutch Caribbean (FXDC Post) 


Coral Casino Bonaire ta buskando 
DEALERS Edat 21+ 
*Coral Casino por duna training tambe pa por 
siña bira Dealer 
*Aplikante mester ta den posishon di un pasport 
Hulandes 
*Mester por domina e idiomanan: Papiamentu, 
Ingles, Hulandes i Spaño 
*Mester por presentá papel di ‘Bon Kondukta’. 


Pa mas informashon por pasa personalmente 
na Coral Casino durante orario di ofisina: 
djaluna pa djabierne 8’or mainta pa 5’or atardi 
òf por tuma kontakto ku nos via telefòn nr. 
717-4215 òf por manda nos un email na 
info@coralcasinobonaire.com 
KRALENDIJK – Dies- 
dos aña despues di 10-10- 
10 Gabinete ta bai drecha e 
falta di entrada di siguridat 
sosial na Karibe Hulandes. 
E reparashon ta enserá 
mas fasilidat ku ya pa hopi 
tempu ta eksistí na Europa 
Hulandes, pero te ku awor a 
keda limitá pa habitantenan 
di Boneiru, St. Eustatius i 
Saba. E ministerio di asun- 
tunan sosial i oportunidat 
di trabou, mes ta papia di 
modernisashon. 
E meta prinsipal di e 
proposishon di lei aki ta pa 
kontribuí na e mehorashon 
di e siguridat di eksistensia 
di habitantenan di Karibe 
Hulandes, segun e ministe- 
rio, pero di e igualdat entre 
ámbos parti di e pais no tin 
menshon, pasobra e propo- 
sishonnan lo hiba e sistema 
di siguridat sosial sola- 
mente mas aleu ku e nivel 
di e regulashon na Europa 
Hulandes i tampoko na un 


Konsulta via Internet 
Reparashon siguridat 
sosial 


nivel igual, pero na un nivel 
mas komparabel. 
Minister 
Carola 
Schouten pa medio di kon- 
sulta di Internet a duna e 
proposishon di lei. 
Esaki ta indiká ku tur 
hende por reakshoná riba e 
proposishonnan di kambio. 
A pidi e diálogonan sen- 
tral riba e islanan i gobièr- 
nunan, anteriormente pa 
reakshoná. 
Diferente kambio den e 
regulashon i lei ta nesesa- 
rio pa modernisá e sistema 
di siguridat sosial na Ka- 
ribe Hulandes. Ku e propo- 


sishon di lei ku ta aspirá e 
kambionan aki, lo amplia 
entre otro e regulashon 
di fakansi pa trahadónan 
i hende muhé ku ta na es- 
tado lo haña kompensashon 
meskos ku na Europa Hu- 
landes durante nan periodo 
di embaraso i parto, se- 
gun e ministerio. Tambe 
lo amplia e regulashon pa 
inkapasidat laboral, dor di 
kua ta bini mas atenshon 
pa re-integrashon. Banda di 
esei, manera anunsiá ante- 
riormente, e kompensashon 
pa yu dòbel pa mayornan di 
muchanan ku un nesesidat 
di kuido struktural, ta reglá 
den e proposishon di lei. 
Otro medidanan, manera 
implementashon di fasilidat 
pa desempleo, ta keda di 
skùif dilanti. 
E próksimo periodo lo 
duna forma mas aleu na 
esakinan, pa implementá 
esaki tambe ainda durante e 
periodo di gabinete aki. 


Minister Carola Schouten 


E BON WARDADÓ 
Skritura: Salmo 23:1-3(BS) 


Di e 150 Salmonan den Tèstamènt Bieu, Salmo 23 ta esun 
mas popular, mas sitá i mas gustá. Dikon? Wèl e Salmo 
akí ta skirbí pa e gran rei, músiko i eskritor David. David 
a stima Dios ku henter su kurason i tabatin un relashon 
hopi personal ku Dios, un dependensia kompleto den Dios. 
Den e Salmo akí David ta usa terminologia di un kuidadó 
di karné (un pastor), pa ilustrá ku Dios ta e Bon Wardadó. 
E tres versíkulonan akí ta siña nos tres bèrdat di Dios Su 
kuido pa nos: 
1.Versíkulo 1: “Señor ta mi wardadó, lo mi no tin falta di 
nada.” Esaki ta Dios Su provishon pa nos. David a reko- 
nosé ku tin Unu ku ta kapas pa yena su nesesidatnan. Dios 
Su provishon ta pone ku nos no tin falta di nada. 
2.Versíkulo 2: “E ta ponemi drumi den lugánan di yerba 
bèrdè. E ta hibami kantu di awanan ketu.” Esaki ta deskribí 
un kuadro di e pas di Dios pa nos. E Bon Wardadó ta duna 
nos pas. 
3.Versíkulo 3a: “E ta restourá mi alma;” E Bon Wardadó, ta 
e Sanadó di nos alma. Kisas hende a defroudá bo, heridá 
bo, engañá bo òf kousa bo doló, e Bon Wardadó tei i tin 
e poder pa sana e heridanan akí. No laga Salmo 23 ta 
popular so, pero lag’é bira bo Salmo personal i disfrutá di e 
provishon, pas i e poder sanadó di Hesus e Bon Wardadó. 


Randolf Paula 
Produkshon PGM 


KRALENDIJK – Bo- 
neiru ta duna su nòmber 
‘Isla di Flamingo’ mas 
balor ku nunka ku e skapa- 
mentu importante di un fla- 
mingo yòn. Boneiru Wild 
Bird Rehab anualmente ta 
kue hopi flamingo i hopi 
bia flamingo yòn ku ta ban- 
doná nèshi muchu tempran 
i ta haña suak aki aya riba 
e isla. Esaki Bonaire Wild 
Bird Rehab, ta skirbi riba 
su página di Facebook. 
Despues ku Elly Albers i 
su tim rekuperá e flamingo- 
nan, nan ta haña nan libertat 
bèk. Esaki a sosodé tambe e 
siman ku a pasa. Pero algun 
dia despues a haña un di e 
paranan ku un pia kibrá na 


Operashon ta skapa flamingo 


Lighthouse Beach Resort. 
Normalmente esaki sigur lo 
a nifiká morto di e flamingo 
yòn, nos no por a hasi nada, 
segun Albers. Pero esaki a 
kambia awor ku Boneiru 
tin un klínika profeshonal 
nobo. Jochem Lastdrager 
i Mirte Kruijt di Flamingo 
Island Veterinary Centre, a 
skirbi historia dor di pone 
un pen den e pia kibrá. 
Despues di e operashon 
eksitoso, parse ku ainda 
algu a bai robes, pasobra 
e pashènt no a bin bei lihé. 
Pero entre tantu e flamingo 
ta bèk den Wild Bird Rehab 
pa haña forsa i prepará pa 
un intento nobo pa para riba 
su propio pianan. 

Tur mèrdia 12’or ta kuminsá un programashon nobo di 4 ora. 
E programashon aki ta ripití pa 24:00. 


Programanan di Bonaire.tv 
TELBO kanal 70 
Flamingo TV kanal 23 


Djárason 27 yüli 2022 


12.00 Herensia: 
Franklin Molina 
13.00 Aki Boneiru: 
Sigfried Molina 
14.00 Herensia: 
Dia di Grandinan 2 
15.00 BAPA: 
Rithel Emerenciana 
16.00 Herensia: 
Mirto Lacle 
17.00 Aki Boneiru: 
Gilbert (Gibi) Cofﬁ e (Lora) 
18.00 Herensia: 
Idelgo Cofﬁ e 
19.00 BAPA: 
Neshomar Anthony 


20.00 Aktualidat: 
Esther J. Meijer- Sedney CBS 
21.00 Aki Boneiru: 
Cesar Zimmerman Eksposishon 
22.00 Herensia: 
Ena Dankmeijer 
23.00 Sitionan Marká: 
Mampariakutu 


Viyoma Construction 
N.V. 


ta buska 


- 3 metsla 


Pa mas inf. tel. 780-3698 


¡Gracias por haber respondido mi llamado!” 07/25 


Mensaje de la Virgen Maria Reina de 
La Paz desde Medjugorje 
hoy 25 de Julio de 2022 


"Queridos hijos, estoy con ustedes para guiarlos por el 
camino de la conversión porque, hijitos, con sus vidas pueden 
acercar muchas almas a mi Hijo. Sean testigos gozosos de 
la Palabra y del amor de Dios, con la esperanza en el corazón 
que vence todo mal. Perdonen a los que les hacen mal y 
caminen por la senda de la santidad. Los conduzco a mi 
Hijo para que Él sea para ustedes Camino, Verdad y Vida. 


Bakerij-Minimarket 
Las Tres Maria B.V. 


ta buska 


- 1 kòki 


Pa mas inf. tel. 701-1305 

Las Tres Maria B.V. 


ta buska 


- 1 kòki 


Pa mas inf. tel. 701-1305 


Viyoma Construction 
N.V. 


ta buska 


- 3 metsla 


Pa mas inf. tel. 780-3698 


¡Gracias por haber respondido mi llamado!” 07/25 


Mensaje de la Virgen Maria Reina de 
La Paz desde Medjugorje 
hoy 25 de Julio de 2022 


"Queridos hijos, estoy con ustedes para guiarlos por el 
camino de la conversión porque, hijitos, con sus vidas pueden 
acercar muchas almas a mi Hijo. Sean testigos gozosos de 
la Palabra y del amor de Dios, con la esperanza en el corazón 
que vence todo mal. Perdonen a los que les hacen mal y 
caminen por la senda de la santidad. Los conduzco a mi 
Hijo para que Él sea para ustedes Camino, Verdad y Vida. 


Bakerij-Minimarket 
Las Tres Maria B.V. 


ta buska 


- 1 kòki 


Pa mas inf. tel. 701-1305 


KRALENDIJK- Selibon 
ta sumamente orguyoso di 
e logro ku 12 empleado a 
alkansá riba djaweps 21 di 
yüli último. E grupo di em- 
pleado aki a sigui e kurso i a 
risibí e sertifi kado “Kon pa 
atendé ku shushi i restonan 
kímiko.” Esaki a tuma lugá 
na Divi Flamingo Beach 
Resort & Casino den un es- 
fera ameno i festivo. 


E kurso 
Peter van Gelder, un 
eksperto riba tereno di se- 
guridat i maneho di sup- 


Selibon ta sigui invertí den trahadó: 
Grupo di empleado di Selibon ta risibí sertifi kado 


stansianan 
peligroso, 
a 
organisá e kurso ku a dura 
tres dia. “Esaki ta hopi bon 
pa Boneiru. E trahadónan 
sa kon pa atendé ku sierto 
supstansianan di tal forma 
ku ta redusí e daño na me- 
dio ambiente”, Van Gelder 
ta sigurá. E dosente aki 
tabata sumamente impre- 
shoná ku Selibon i pa ku e 
estado di e edifi sionan di e 
kompania. Segun e, tur kos 
tabata optimal. Praktika- 
mente manera mester ta. 
“E 
partisipantenan 
a 
kustumbrá di traha pafó, 


nan no a kustumbrá di sinta 
largu asin’aki. Apesar di 
esaki nan dedikashon ta- 
bata enorme”, el a agregá. 
E idioma ku a usa durante e 
kurso tabata hulandes. “Mi 
a papia poko poko i hopi 
klaro. E eksámen tambe ta- 
bata na hulandes. Esaki no 
a forma niun klase di ops- 
tákulo”, van Gelder ta am- 
plia. 


Selibon ta kere den kada 
empleado individual 
E úniko dama den e 
grupo di kursista, Valeska 


Frinidat, e pasa e èksamen 
komo e mihó di e grupo. 
“Mi a siña hopi kos nobo, 
kos ku mi no tabata sa mes. 
Mi ta hopi kontentu pasom- 
bra mi ta sinti ku mi ta bai 
dilanti. Kada un kurso ta un 
motivashon pa un trahadó”, 
e ta bisa. Frinidat tin 17 aña 
ta laborá na e kompania. 
“Di ántes pa aworakí, tin 
un progreso grandi na Seli- 
bon”, e ta bisa ku orguyo. 
Kada empleado indi- 
vidual ta kana su propio 
trayekto viktorioso. Pero un 
kos ta sigur, kada empleado 
ta haña e ‘hèrmèntnan’ i tur 
espasio pa engrandese su 
abilidatnan. Esaki ta konta 
tambe pa Eymar Wanga, 
ku tin 3 aña trahando na 
Selibon komo lasdó i ko- 
laboradó ‘allround’ den ga- 
rashi. “Mi a siña probechá 
di oportunidatnan den bida. 
Mirando di unda mi ta bin i 
na unda mi ta aworakí, mi 
ta sumamente agradesí na 
Selibon.” 
E tabata enkarselá kum- 
pliendo ku un kastigu di 
prizòn basta largu. “Hopi 
hende no gusta mi pasado 
pero Selibon a habri porta 
pa mi i a duna mi un chèns. 
Awor mi ke mustra mi ta- 


lentonan i bai dilanti. 
Mi ta sinti mi hopi bon i 
mi ta orguyoso di nos kom- 
pania. Sin Selibon lo mi no 
a logra tur esaki.” 


Desaroyo i progreso 
Selibon, komo un gran 
kompania 
Boneriano 
ta 
kontinuamente den desa- 
royo. 
Eksigensianan aktual ta 
eksigí pa kada empleado ta 
prepará i sertifi ká. Tin dife- 
rente proyektonan inovati- 
vo na kaminda pa Selibon, 
i kada empleado ta haña e 
oportunidat pa formashon. 
Asina e ta sigui progresá 
huntu ku e kompania. Pro- 
mé ku fi n di aña 2022, tin 
3 kurso adishonal ku ta 
planiá. 
Tambe tin atenshon pa 
sertifi ká kada shofùr di e 
kompania. Selibon tin na e 
momentu aki 78 empleado 
den servisio. Apesar ku tin 
bia hende ta resistí kam- 
bio i inovashon, Selibon a 
demonstrá di tin pèrseve- 
ransia i fe. Huntu i ku ko- 
perashon di kada un em- 
pleado, sigur lo sigui hiba e 
kompania dilanti. E potrèt- 
nan ta mustra e momentu di 
entregá di sertifi kado. 

KIRALENDIJK 
– 
“Famia Herrera tin un 
rais fuerte den maneho di 
plantashi di Boneiru. Dife- 
rente generashon di Her- 
rera na Boneiru a manehá 
plantashi. 
Ellen Herrera ta e úl- 


Bòi Antoin di FuHiKuBo: 
Famia Herrera ku rais fuerte den maneho di plantashi 


timo, anke no komo agri- 
kultor òf kriadó di bestia, 
sino komo protektor di he- 
rensia 
kultural-históriko- 
natural di Rooi Lamoenchi 
i Bakuna.” Esaki presidente 
di Fundashon Históriko 
Kultural Boneriano (FuHi- 
KuBo), Bòi Antoin, a bisa 
djasabra último na e ak- 
tividat di seremonia pa 
firmamentu di traspaso di 
maneho di Rooi Lamoenchi 
Kunuku Park pa STINAPA. 
Antoin tabata invitá pa 
papia komo ‘amigu di kas’ 
di famia Herrera. Antoin 
tabatin hopi kontakto ku 
Shon Julio Herrera, tata di 
Ellen, kende tabatin krio di 


kabritu i baka, produkshon 
di sentebibu, patia i maishi 
na Rooi Lamoenchi i Ba- 
kuna, ku el a kumpra di Mi- 
chael Boom (Shon Maikel). 


Famia Herrera 
Antoin: “Na diferente 
okashon mi a bini Rooi 
Lamoenchi i Bakuna huntu 
ku Shon Julio. Ta momen- 
tunan ku mi no por lubidá. 
Shon Julio tabata un per- 
sona spesial, ku a kore rònt 
ku nos den su plantashinan, 
mustra nos su sitionan di 
meditashon i hasi orashon, 
siña mi konosé e pos i kue- 
banan, manera Kueba di 
Antoin.” 
E rais di e famia Herrera 
aki di Boneiru ta Santo Do- 
mingo. Den segundo mitar 
di siglo 19 nos ta topa na 
Boneiru ku Juan Rosa Her- 
rera (1848 – 1905), kasá ku 
Anisette Petronia Sigelaar. 
Nan úniko yu tabata Jose 
Altagracia Rosa Herrera 
kasá ku Johanna Reinilia 
Vos. Nan tabatin 5 yu: 3 
muhé i 2 hòmber. 


Herrera Hermanos 
Tabata Jose Altagracia 


Rosa ku a bin biba na Bo- 
neiru. Su dos yu hòmbernan 
a bira sumamente konosí na 
Boneiru komo komersian- 
te, doño di plantashi: Julio 
Eustaquio Rosa Herrera (x 
Maria Cornelia Elisabeth 
de Jongh/Mariane van der 
Ree) i Gijsberth Raphael 
Edwigus Rosa Herrera (x 
Elina Maria Capriles). 
E dos yunan aki, Julio 
(Shòròmbu) 
i 
Gijsberth 
(Shon Geispu), a lanta e 
firma Herrera Hermanos. 
Famia Gerharts i Van der 
Ree na Boneiru ta bini di 
Julio. 
Ellen Herrera ta nietu 
di Shon Geispu. Jose Alta- 
gracia Rosa Herrera tabata 
doño di Rooi Lamoenchi. 
Herrera Hermanos a kum- 
pra parti nort di Slagbaai na 
1920 for di Jean Jaques De- 
brot (America – Washing- 
ton). Washington a keda pa 
desendientenan di Shòròm- 
bu Herrera. Rooi Lamoen- 
chi pa desendientenan di 
Shon Geispu. Julio Ramon 
Herrera a pasa Segundo 


Guera Mundial na Hulan- 
da pa studia komo mae- 
stro di skol, di manera ku 
e no por a dediká atenshon 
manera e tabata ke na Rooi 
Lamoenchi. Na su regreso 
sinembargo el a dediká a- 
tenshon, banda di su karera 
den enseñansa i polítika, na 
agrikultura i krio di bestia. 
Meimei 
di 
dékada 
sinkuenta Shon Julio a 
kumpra Bakuna serka Mi- 
chael Boom, ku tabata nan 
tutor despues ku nan tata 
a fayesé. Banda di Rooi 
Lamoenchi i Bakuna Shon 
Julio tabatin tambe Fontein, 
ku nan a bende despues ku 
famia Mansur di Aruba. 


Trabounan di konstrukshon ta avansando na e edifisio na e sitio kaminda negoshi 
di Emil Hart, despues Antem i Inpo tabata situá. Ta bashando dak e siman aki na e 
edifisio. Parse ta un empresario chines a kumpra e tereno i awor ta konstruyendo un 
edifisio nobo. No ta konosí na BONERIANO kiko e edifisio lo bira. 


Trabounan avansando 
na edifisio 


ta partisipá fayesimentu di 


Sr. Ronnie Goené 


Tata di nos kolega Thomas Goené 
Assitant Operations Manager di 
Rocargo Logistics Services B.V. 


Staf i personal di Rocargo ta ekstendé su mas 
sinsero kondolensia i forsa na Thomas, Sra. Goené 
i demás famia. 


Djarason 27 di yüli 2022 ta tuma despedida di 
sr. Goené na Consuelo Memorial Kaya Maria 
Hellmund-Boom 11, entre 4:30-5:30 p.m. tin 
oportunidat pa duna kondolensia na famia. 

Si bo a yega na e punto ka- 
minda bo mester atmití na bo 
mes ku bo no ta stima bo partner 
mas i no por sigui kuné mas, e 
ora ei ta mihó bo yega na un ﬁ n di 
e relashon i asina evitá doló mas 
aleu. Den kasimente tur relashon 
tin menshon di un komienso i un 
ﬁ nal. Mayoria di nos sinembargo 
ta trata pa evitá e último aki. Kon 
bo sa ku bo relashon a yega na 
ﬁ n, bo ta haña sa den e artíkulo 
aki di GezonderLeven. 
Kon fuerte bo hasi bo bèst pa 
nenga esaki, lástimamente na un 
sierto momentu ta yega un ﬁ n ka- 
minda realmente bo mester sera 
porta. 


Sintimentu 
No ta apsolutamente nada fá- 
sil pa determiná ku a yega tempu 
pa un kaminda yega na ﬁ n ku 
boso no por sigui huntu mas. E 
por ta hopi difísil, pasobra bo tin 
miedu. Tòg tin biaha ta e mihó 
manera loke bo por hasi. 
P’esei ta importante pa reko- 
nosé e señalnan riba kua por 
mustra ku no tin kaminda bèk 
mas ku bo relashon a yega un ﬁ n. 


Tempu pa ﬁ n di relashon 
Kada forma di separashon ta 
fèrfelu. Tin biaha sinembargo lás- 
timamente e ta nesesario. Pero 
ta mihó pa obligá bo mes pa pasa 
dor di e tempunan difísil aki, ku 
mantené un relashon ku no ta 
funshoná mas. 


P’esei den e artíkulo aki nos ta 
kompartí sinku indikashon ku por 
mustra ku ta tempu pa ﬁ nalisá un 
relashon ku no ta funshoná mas. 


1. Sin amor no tin menshon 
di un relashon. 
Tin biaha bo mester terminá 
un amor ku bo ta sinti pa un per- 
sona. Esaki ta un indikashon ku 
bo situashon laga proba bo mes. 
No ta eksistí nada ku un relashon 
di amor. Pero no preokupá bo 
mes hopi esaki. Hopi biaha e ta 
bini netamente liber. 
Tin biaha e rutina di bida dia- 
rio òf normalmente e fase di amor 
den un relashon a pasa i ta sòru 
pa e persona ku un tempu bo ta- 
bata stima ta mir’é di otro mane- 
ra. Awor bo ta mira tur kos mas 
kla i ta den estado pa mira ku e 
amor a disparsé. E ora ei ta mo- 
mentu pa yega na un ﬁ n na bo 
relashon. 


2. Konﬁ ansa ta e palabra 
yabi. 
Kasi tur relashon, pero mas 
tantu 
relashon 
romántiko, 
ta 
basá riba konﬁ ansa. Sin konﬁ - 
ansa ta imposibel pa konstruí un 
relashon salú. Pero kiko si bo no 
tin konﬁ ansa den un personal ta 
drumi banda di bo anochi. Si bo 
relashon ta basá riba gañamen- 
tu, deskonﬁ ansa, yalurs òf inﬁ el, 
esaki por destabilisá henter e re- 
lashon. Esaki por ta asina ku na 
un sierto momentu bo ta kuminsá 


pensa serio pa terminá e relas- 
hon. Banda di esei, e daño ya 
hasí ta sòru ku bo mester superá 
mas doló ku normalmente tabata 
nesesario. 


3. No tin menshon di konek- 
shon di ámbos banda. 
Tin biaha por ta asina ku bo 
no ta no konsiente ku no tin un 
relashon real mas. Kisas bo ta 
pensa den bo mes ku un relas- 
hon ta algu ku mester funshoná 
riba su mes. Si ta unu so ta hasi 
esfuerso pa e relashon i e otro 
nò, esaki por sòru ku sí ta hasi 
esfuerso tambe ta pèrdè gana i 
por okashoná kiebro. Dor di esei 
ta hopi mas difísil pa mantené un 
konekshon asina. Si bo tin den bo 
mes ku bo no ta hasiendo bo bèst 
i ku bo no ta dispuesto pa sigui 
100% di bo relashon, e ora ei ta 
tempu pa stòp ku e relashon. Bo 
relashon a yega un ﬁ n. 


4. Promé bo tabata sinti bo 
partner atraktivo, awor bo no 
por soport’é mas. 
Durante e promé fase di e re- 
lashon, den kua bo tabata kana 
broma i tabata asina kontentu pa 
laga mustra e abilidatnan positivo 
di bo partner. Durante tempu ta 
pasando sinembargo esaki por 
kambia. P’esei tur loke anterior- 
mente bo tabata haña atraktivo 
netamente ta bira un molèster pa 
bo. Esaki por ta konfuso pa bo 
partner. El a sigui komportá su 
mes meskos ku promé i nunka a 
reklamá bo algu. E problema ta 
e manera kon awor bo ta atendé 
kuné. Bo tin sinembargo e sinti- 
mentu ku esaki realmente bo no 


Indikashon ku relashon 
a terminá 


ta bai logra. Bo ta pará riba un 
salto di bo bida. Bo relashon a 
terminá? 


5. Diferensia igual 
Momentu ku dos persona di- 
sidí pa drenta relashon huntu, e 
ora ei ta importante pa nan tin 
mesun vishon. Tambe mesun 
metanan, balor i estilo di bida, ta 
importante. Kiko awor si algu di 
e aspektonan kuminsá kambia? 
Hende por kambia, esaki ta sos- 
odé regularmente. E kambionan 
aki ta sòru ku nan tambe ta mira 
riba e mundu i kosnan ku ta kam- 
bia rònt di nan. E problema ta ku 
esaki por sòru ku nan ta desvia 
for di paso di nan partner. Dor di 
esaki por originá problema. Den 
e kaso aki ta tempu pa husga e 
relashon di nobo. Puntra bo mes, 
e relashon a yega na ﬁ n? 
Suseso doloroso 
Kita for di otro ta un suseso 
hopi doloroso. Tempu ku bo a ku- 
minsá ku e relashon, bo tabatin e 
idea ku esaki ta pa semper. Mo- 
mentu ku sinembargo bo ta sinti 
ku realmente e relashon a termi- 
ná, e ora ei tur momentu ta e mihó 
pa realmente terminá e relashon. 
No trata pa mantené e relashon 
ku ﬁ nalmente e mesun lo kibra. 
Ta importante pa sa kon pa biba 
ku e realidat aki i kon komo adul- 
to bo mester komportá bo mes i 
kon bo mester mira e indikashon- 
nan ku ta mustra pa rekonosé ku 
e relashon a terminá. Esaki natu- 
ralmente ta un proseso, algu ku 
ta sosodé mas biaha. Trata na 
no resistí pues mas tantu ku bo 
mester. 


NOS SALÚ 


KRALENDIJK – Finalmente 
tin bon notisia, e mehorashon 
di selebre ta sòru pa e siguiente 
mainta bo ta lanta deskansá for 
di soño. Bo ta pensa kisas ku 
un sosiegu di anochi no mester 
ta sin interupshon. Pero nada di 
esaki ta bèrdat. Investigadónan 
a deskubrí ku e transmisor nu- 
ero ‘noradrenaline’ ta sakudí 
te asta shen biá bo selebre pa 
anochi. Pero no mester preo- 
kupá, tur esaki ta konta na un 
deskanso bon i normal i por te 
asta nifiká ku bo a drumi bon. 


‘Noradrenaline’ 
‘Noradrenaline’ ta un hor- 
mona di strès i transmisor nu- 
ero, ku entre otro ta asosiá ku 
e reakshon di pelea òf huida 
di e kurpa. E kurpa ta produ- 
sí ‘noradrenaline’ meskos ku 
‘adrenaline’ den e situashonnan 
di strès. E preshon di sanger ta 
subi i e sirkulashon di sanger na 
e sistema di digestion ta baha, 
dor di kua e sanger ta bira dis- 
ponibel pa e selebre i spirnan. 
‘Noradrenaline’ tin tambe influ- 
ensia riba e ambiente. Esun ku 
ta produsí tiki ‘noradrenaline’, 
generalmente ta sinti su mes 


Bo mes no ta ripará nada di esei 
Transmishon neuro ta sakudí bo selebre 100 biá pa nochi 


down òf depresivo. Muchu hopi 
di e hormona ta kondusí na 
sintimentu eufóriko, ansha òf 
miedu. Na mes momentu ‘nor- 
adrenaline’ ta yuda pa keda di 
fokùs. Apesar ku spièrta shen 
biá pa anochi ta zona kansá, 
bo mes no ta ripará mashá di 
esaki. Neorológikamente sí bo 
ta lanta, pasobra bo aktividat- 
nan di selebre durante hopi tiki 
momentu ta meskos momentu 
ku bo ta lantá, investigadó Mie 
Andersen ta splika. Pero e mo- 
mentu ta asina kòrtiku, ku e per- 
sona no ta ripará. 


Patronchi di ola 
E deskubrimentu ku ‘nor- 
adrenaline’ tin influensia riba 
nos soño, ta bin pa gran parti 
komo sorpresa. Investigashon- 
nan anterior ta sugirí ku e trans- 
misor nuero ta inaktivo durante 
e soño. Pero esaki a parse di 
no ta kompletamente korekto. 
Momentu ku nos ta drumi, e 
nivel di ‘noradrenaline’ ta baha 
di nivel den e kurpa. Nivelnan 
haltu di ‘noradrenaline’ ta ni- 
fiká ku e selebrenan ta kòrtiku 
lantá, miéntras e nivelnan abou 
ta indiká riba e soño. I asina ta 


originá un patronchi di ola. En 
korto, e nivel di ‘noradrenaline’ i 
grado di lanta, pues ta konektá 
ku otro i ta kambia durante so- 
siegu anochi konstantemente. I 
mas profundo e soño, mas mihó 
e kalidat di soño. 


Memoria 
E ‘noradrenaline’ dinámiko 
aki tin tambe influensia riba nos 
memoria. Asina e ta sòru ku 
nos por kòrda kiko nos a siña 
durante e dia anterior. “Nos a 
deskubrí ku un parti di nos soño 
ta keda propulsá dor di olanan 
di ‘noradrenaline’. E olanan aki 
ta sòru ku nos ta lanta kòrtiku 
i esaki ta hopi importante pa e 
memoria. En korto, bo por bisa 
ku keda lantá kòrtiku ta ‘reset’ 
e selebrenan pa asina e memo- 
ria por retené momentu ku bo 
bolbe pega soño.” 


Raton 
E investigadónan a base e 
konklushonnan aki riba eksperi- 
mento ku raton. Asina a sali na 
kla ku e ratonnan ku e kanti- 
dat haltu di ‘noradrenaline’ ta 
baha. E ratonnan a desaroyá 
un super memoria, investigadó 


Celia Kjærby, ta konta. Nan ta- 
batin ménos difikultat pa kòrda 
kosnan ku nan a siña durante e 
dia anterior. Esaki ta sugirí ku e 
‘noradrenaline’ dinámiko ta re- 
forsá e proseso di drumimentu 
ku ta influensiá nos memoria. 
Ounke ku e investigadónan 
e studia e ratonnan, nan desku- 
brimentunan ku tur probabilidat 
por keda tradusí na hende, asi- 
na nan ta indiká, pasobra nan a 
dirigí nan mes riba e mekanis- 
monan fundamental biológiko, 
mekanismonan ku tur mamífero 
ta kompartí. 


Sin preokupashon 
E deskubrimentu a agregá 
un pida importante na e pùzel 
tokante kiko ta sosodé den e se- 
lebrenan momentu ku nos ta na 
soño. Tambe e ta laga mira ku 
bo no mester preokupá momen- 
tu ku bo lanta anochi, Kjærby ta 
konta. “Naturalmente ta bon pa 
keda lantá durante tempu mas 
largu, pero nos estudio ta sugirí 
ku keda lantá mas kòrtiku na- 
turalmente ta parti di e fase di 
soño ku ta mantené relashon ku 
e memoria. Esaki te asta por ni- 
fiká ku bo tabatin un sosiegu di 
anochi bon.” Banda ku e estu- 
dio ta amplia nos konosementu 
tokante soño, e resultadonan ta 
duna tambe materia pa pensa- 
mentu. “Algun forma di anti- 
depreshon ta oumentá e grado 
di ‘noradrenaline’ den e kurpa,” 
Kjærby ta bisa. I esaki por sòru 
seguidamente atrobe pa afektá 
bo memoria. Segun e investi- 
gashon, p’esei ta importante pa 
nos dediká mas atenshon na 
kon diferente sorto di remedi ta 
regulá e nivel di ‘noradrenaline’ 
den e kurpa i ta influensiá nos 
soño. Den futuro nos mester 
trata na desaroyá remedi ku no 
tin influensia riba e moveshon di 
ola di ‘noradrenaline’, Kjærby ta 
konkluí. 


8 
Djárason 27 yüli 2022 


Muzik 
Den e époka ei tabatin dos 
tipo di muzik konosí na Boneiru, 
esta e muzik krioyo popular ko- 
nosí spesialmente na Rincon i 
den e selebrashonnan folklóriko 
tradishonal, manera simadan, 
San Juan i San Pedro i barí, i 
muzik di salòn. E promé tipo di 
muzik aki tabata mas tantu ko- 
nosí den pueblo. Muzik di salòn 
tabata gustá serka e hendenan 
elitario, e shonnan di Playa. Un 
tipo di muzik un tiki apart tabata 
esun di maskarada, ku su sinfo- 
nia indispensabel. 
Tabatin masha poko grupo 
musikal na Boneiru ku tabata 
trese muzik di salòn. Un dje 
gruponan aki, segun mi a logra 
haña sa den mi investigashon- 
nan, tabata Grupo Magnolia. E 
grupo aki sa toka ku regulari- 
dat na fiestanan di hasimentu di 
aña, matrimonio òf aniversari- 
onan matrimonial, spesialmente 
den e kasnan grandi na Playa. 
Na Boneiru tabatin e époka ei 
te asta algun tokadó di fió hopi 
konosí. Un di nan ku kada bes 
sa keda menshoná tabata un 
tal Èrs. Komo ku e tabata traha 
masha figura ku su kara i kurpa 
ora ku e tabata toka su fió, nan 
tabata yam’é Èrs Makaku. 
Un otro persona ku nan a 
menshoná mi komo tokadó di 
fió tabata Yonchi Vermeulen, ku 


tabata sapaté, ademas un per- 
sona hopi konosí den e Boneiru 
di promé mitar di siglo pasá. 
Serka famianan di mas rekur- 
so finansiero, manera Hart, 
Hellmund, Herrera i Booi, taba- 
tin ademas diferente tokadó di 
piano. No lubidá ku Dominico 
Herrera, konosido pianista, a 
sali for di famia Herrera di Bo- 
neiru. Hubert (Lio) Booi, kende 
a biba na Aruba, tabata hopi bon 
kompositor i bon riba piano. Ju- 
lie (Shon Di) Hellmund, tabata 
toka òrgel na Kèrki Protestant. 


Kiosko 
No tabatin masha grupo 
musikal pa toka na e kiosko ku 
Gezaghebber Piet van Leeuwen 
a laga traha den Playa. Dilanti 
di e kiosko a traha algun banki 
di betòn. Via un trapi esnan ku 
mester a aktua tabata subi e ki- 
osko aki. 
No tin duda ku Gezaghebber 
van Leeuwen lo a spera ku kon- 
strukshon di e kiosko aki lo por 
a inspirá i stimulá hendenan na 
Boneiru pa bini ku un harmonia 
musikal, manera tabatin dife- 
rente na Kòrsou den e tempu ei, 
ku tabata tene suare (konsierto 
musikal públiko) den un kiosko 
ku tabatin na Otrobanda. Lásti- 
ma sinembargo ku su deseo no 
a bira realidat. 
Sí ta asina ku na sierto 


okashon gruponan ku tabata 
trese e tipo di muzik aki tabata 
bini for di Kòrsou pa aktua na 
Boneiru. E presentashonnan aki 
tabata algu úniko i hopi hende 
sa akudí na Playa, dilanti e ki- 
osko di Gezaghebber van Leeu- 
wen, pa skucha e bunita muzik 
ku e gruponan aki tabata deleitá 
orea di hende kuné. 


Skèrpènè 
Anke ku Boneiru no tabatin 
un orkesta di harmonia, tabatin 
si basta hòmber boneriano ku a 
siña toka e instrumèntnan musi- 
kal usá den un harmonia. Nan a 
siña hasi esaki na Kòrsou den e 
instituto edukashonal Skèrpènè, 
operá pa Fraternan di Tilburg, 
na Kòrsou. 
Un di e personanan aki ta- 
bata José Regales, un maestro 
riba klarinèt. Nan tabata yam’é 
Djo Klarinèt òf Djo Mariachi. Su 
ruman Fedjai a siña toka trom- 


pèt den Skèrpènè, meskos ku 
Mando Nicolaas. 
Un grupo di Kòrsou ku a yega 
di aktua na mas ku un okashon 
bou di e kiosko aki tabata e orke- 
sta Santa Cecilia. Un di e moti- 
bunan ku e grupo aki sa bishitá 
Boneiru 
regularmente 
tabata 
debí na e echo ku un di su inte- 
grantenan, Chali Beukenboom, 
tabata di Boneiru. Chali tabata 
traha komo pòrtir na e refineria 
di Isla na Kòrsou. Dia ku Chali a 
kasa ku Tuda tambe orkesta aki 
a toka. 
Den e tempu ei e binimentu di 
e orkestanan harmóniko Bonei- 
ru tabata un ‘happening’ grandi. 
For di ora ku e grupo baha for 
di avion na Vliegveld nan tabata 
trese algun piesa. Meskos sa 
sosodé ora ku nan tabata ban- 
doná e isla. 


Nivel musikal 
Johan Hartog den su buki 


Sitionan 
Inlubidabel© 


Kioskonan di Boneiru 
E kiosko ku tin aktualmente pa nort di Misa San Bernardo riba Pla- 
sa Fraternan di Tilburg no tabata e promé kiosko di muzik ku a 
yega di traha na Boneiru. Promé kuné tabatin un kiosko den Playa, 
den loke nos ta yama awendia Kaya Grandi, den pasado Breede- 
straat. Gezaghebber P.H. van Leeuwen, ku tabata den e funshon 
aki di 1939 pa 1943, a sòru pa traha e kiosko aki. Den e tempu ei, 
kontrario na awendia, ta gezaghebber tabatin tur kos di bisa riba e 
isla. No tabatin diputado den e tempu ei. I kosnan parse tabata kana 
mihó ku awendia. 


Esaki ta e kiosko ku Gezaghebber Van Leeuwen a laga traha den Bree- 
destraat na Playa. E mester a move pa por a traha Toeristenbureau. 


Toeristenbureau ku a bini na e lugá kaminda e promé kiosko di Bo- 
neiru tabata situá. 


Esaki ta e plakat ku tabata na e kiosko bieu. A pon’é riba e kiosko 
nobo nort di misa. 

“Bonaire; Van Indianen tot Toeri- 
sten”, skirbí meimei di añanan 
sinkuenta, ta mustra ku e nivel 
musikal di Boneiru no tabata 
gran kos. 
E no a menshoná niun grupo, 
miéntras ku tòg tabatin algun 
otro, banda di Grupo Magnolia, 
ku tabata trese muzik di salòn. 
Na Rincon por ehèmpel Tavio 
Sint Jago tabata hopi aktivo, en- 
tre otro ku Grupo Kitoki, ku taba- 
ta trese tantu muzik krioyo komo 
otro tipo di muzik. 
Hartog, na mi konsepto te 
asta den un forma deningrante, 
ta skirbi ku ta solamente èmpli- 
fayer tabatin pa trese muzik na 
fi estanan riba e isla aki. Enbèr- 
dat tabatin èmplifayer, toká pa 
‘DJ-nan’ dje tempu ei, manera 
Samuel Angila, Achi Felix i Au- 
gust de Geus. Pero tabatin al- 
gun grupo musikal tambe, te 
asta ku fi ó, banda di e diferente 
gruponan ku tabata forma es- 
pontáneamente pa trese muzik 
krioyo durante simadan, barí i 
San Juan-San Pedro. 


Kiosko nobo 
A yega un sierto momentu 
ku e kiosko den Breedestraat di 
Playa mester a disparsé, paso- 
bra gobernantenan di e tempu 
ei a haña nesesario pa traha ofi - 
sina di turismo, esun promé di 
Boneiru, na e sitio ei. A disidí di 
traha un kiosko pa nort di Misa 
San Bernardo na Playa. 
E kiosko aki ta den kuminsa- 
mentu so a keda usá pa algun 
presentashon. E último grupo ku 
a aktua bou di e kiosko aktual 
E kiosko ku a traha pa nort di Misa San Bernardo, awor Plasa Fraternan di Tilburg. 


Kiosko nobo den Parke Wilhelmina. 


Kápsula di Tempu, proyekto di Bonaire Lions Club, ta unda e kiosko i ofi sina di turismo tabata. 


tabata St. Vincentius Harmonie 
den kuminsamentu di dékada 
nobenta. Ku e aktuashon ei kier 
a rebibá funshon dje kiosko, 
pero no a logra. 
Un dje motibunan ku no a 
sigui usa e kiosko aktual na Pla- 
sa Fraternan di Tilburg, ta paso- 
bra polis a duna konseho nega- 
tivo den pasado, argumentando 
ku e sitio aki ta peligroso pa trá- 
fi ko. Un echo ta ku nan a mata e 
kiosko aki. 
Gabi 
Mercera, 
un 
dje 
‘muchanan di kiosko’, a kom- 
poné un bunita piesa dediká na 
e kiosko aktual. 

KRALENDIJK – Dife- 
rente restorant chines na 
Boneiru último tempu ta 
hañando un fachada ko- 
lorido. Doño di e restorant- 
nan aki ta yega na dil ku 
kompanianan agensia di 
serbes òf refresko pa fèrf e 
edifi sionan aki den forma 
kolorido i ku propaganda di 
markanan di serbes asina. 
E fenómeno aki bon 
mirá a kuminsá na Rincon, 
na unda for di den añanan 
setenta kaba tabatin un bar 
yamá Amstel Bar, operá pa 
Bròdu Janga. 
Despues di tempu e 
nòmber Amstel Bar a dis- 
parsé i e tabatin nòmber por 
ehèmpel di Polar Bar. 
Den Playa e desaroyo 
aki ta kontinuá. Restorant 
Bon Apetit tin un bachi di 
Coca Cola. Spanhoek Bar 


Patrosiná pa markanan di serbes 
Restorantnan chines kolorido 


Restaurant su fachada ta di 
serbes Brasa. 
Ta kalkulá ku e fenó- 
meno aki lo bai sigui mani- 
fesá na otro restorantnan 
aki, sigur teniendo kuantu 
marka di serbes ta subiendo 
merkado último tempu. 


Ta opvio ku e doñonan 
di restorant ta risibí pago pa 
pone nan murayanan dis- 
ponibel pa hasi propaganda. 
Kada tiki ta yuda e em- 
presarionan aki tene kabes 
riba awa den e tempu difísil 
aki. 


KRALENDIJK -- E de- 
partamentu di reshèrshi di 
Kuerpo Polisial Hulanda 
Karibense (KPCN) tin di 
aber ku kriminal siberné- 
tiko ku ta ataká tantu indi- 
vidual komo negoshi digi- 
talmente i ta kousa daño 
na su sistema di kòmpiuter. 
Vários negoshi i organ- 
isashon na Hulanda Kari- 
bense den tempu korto a 
bira víktima di atake siber- 
nétiko di ‘ransomware’. 
E ora ei ‘hacker’ ta 
eksigí sèn for di víktima pa 
kita lòk for di e sistema i pa 
kita e vírùs. 
E tim sibernétiko di 
Kuerpo Polisial Hulanda 
Karibense resientemente ta 
miembro di e organisashon 
internashonal 
No 
More 
Ransom. No More Ransom 
ta ofresé yabi pa desblokiá 
fail blòkiá i tambe infor- 
mashon tokante kon pa bo 
prevení ku ta infektá bo fail 
na promé instante. 
Europol, Polis Hulandes 
i kompanianan di seguridat 
di IT a lansa No More Ran- 
som i en prinsipio tabata 
ofresé solamente kuater 
instrumento pa desblòkiá 


diferente tipo di ransom- 
ware i tabata optenibel so- 
lamente na Ingles. 
Seis aña despues No 
More Ransom ta ofresé 136 
instrumento grátis pa 165 
variante di ransomware. 
Mas ku 188 partner pro- 
sedente di sektor públiko 
i priva a afi liá na e orga- 
nisashon i regularmente ta 
suministrá instrumentonan 
pa desifrá diferente tipo di 
software maligno di mas 
nobo. 
Te ku awor e orga- 
nisashon a yuda 1,5 mion 
persona ku desblòkiá nan 
aparatonan sin ku mester 
paga e kriminalnan. 
E portal ta optenibel 
den 37 idioma pa por asistí 
víktima 
di 
ransomware 
mundialmente na un mihó 
manera. 
Pronto e portal ta opteni- 
bel na Papiamentu tambe. 
Pa selebrá e aniversario di 
seis aña di e organisashon 
ta duna atenshon èkstra na 
ransomware pa medio di 
publiká video ku ta mustra 
entre otro tep di preven- 
shon riba medionan sosial. 
Pa wak e vidionan wak 


riba e página di Facebook 
di Korps Politie Caribisch 
Nederland òf Rijksdienst 
Caribisch Nederland. Si bo 
a bira víktima di atake si- 


E tim sibernétiko di KPCN ta miembro di organisashon 
mundial No More Ransom 
bernétiko menshoná ariba, 
òf posiblemente tabatin di 
haber ku otro tipo di krí- 
men sibernétiko, tuma kon- 
takto ku e departamento 


di ‘Cybercrime’ di Kuerpo 
Polisial Hulanda Karibense 
via number di telefòn 715 
8000 òf via meil na cyber- 
crime@politiekpcn.com 

Ayo Boehoudt ta di fakansi na Oropa. BONERIANO ta sigui’é 
den e diferente pais, siudat i kapitalnan ku e ta bishitando. E 
seri no ta den sekuensia, sino ta lòs for di otro. 


SIGUIENDO AYO SU FAKANSI 


Awe tabata nos último dia 
na Roma, un gran suidat 
kapital di un gran nashon 
ku a imponé su arte, kul- 
tura, literatura, religion 
i arkitektura riba henter 
mundu. Latin ta e base 
di hopi idioma mundial- 
mente, ku tabata e idioma 
ofisial den e Roma anti- 
guo. Apesar di un kalor 
inmenso ku ta devasta- 
dor pa e flora i founa, ami 
sigur ta gosando tur afó 
ku mi tradishonal tour dor 
di e kontinente eropeo. Ta 
e kontinente bieu ku más 


mi gusta, pasobra kada 
pais ta otro, ku su pro- 
pio karakterístikanan den 
amplio sentido di palabra. 
Si tuma p.e. e poderoso i 
grandi pais Estádos Uní- 
dos di Nort Amérika ta 
kompletamente otro. Su 
historia ta relativamente 
yòn ku apénas 300 aña 
i algu di èksistensia i for 
di ‘eastcoast’ te ku ‘west- 
coast’ ta ofresé básika- 
mente e mésun kos, sin 
muchu variashon. Ami no 
ta mete ku polítika, ekono- 
mia, religion estilo di bida 


ect ect, sino mirá for di mi 
wowonan di un turista ku 
a biaha sufisiente pa por 
duna dicho deklarashon. 
No mester ta di akuerdo 
ku mi tampoko, pasobra 
mi no ta den debate i ta 
respetá kada ken su de- 
seo i smak. Awe mèrdia 
nos ta rumbo pa Venesia, 
un suidad famoso te den 
nort di Italia, situá kantu 
di laman. Na su debido 
tempu mi lo duna mi in- 
formashon i eksperensha 
kòrtiku te kaminda tempu 
ta pèrmití. 

No ta keda sin intrigá nos 
ku ta e apóstolnan ta esnan 
ku mester pidi Hesus pa siña 
nan resa, ora nos ta lesa e 
evangelio na promé bista. En 
kambio, nos ta mira ku ta e 
ehèmpel di orashon di Hesus 
ta esun ku ta bai krea e inki- 
etut den e apóstolnan pa siña 
nan resa. Serka nos lo a surgi 
e pensamentu ku Hesus for di 
prinsipio lo a siña e apóstol- 
nan un téknika pa pone nan 
mes den kontakto ku Dios. Sin 
embargo, Hesus ta preferá di 
duna ehèmpel, i mirando E ta 
resa, e apóstolnan a disidí di 
kuminsá hasi orashon den for- 
ma diferente di esun ku kisas 
nan a siña den forma tradish- 
onal den snoa. E echo aki tin 
dos konsekuensia: e promé ta 
ku e evangelio di awe lo bai ta 
útil pa nos na e midí den kua 
nos ta dispuesto na “siña” 
resa, pa profundisá den oras- 
hon. E di dos, ku ta un forsa 
den e evangelio, ku ta 
ehèmpel ku e kristian mester 
ta pa motivá otronan pa ak- 
tua. Nos bida di orashon, nos 
kontakto ku Dios, nos moda 
di aktua, tambe mester spièr- 
ta den otronan e mesun pre- 
gunta. Otronan mester aser- 


ka nos bisando: “Ruman, 
yudami resa”. 
Den tur kristian orashon ta 
spièrta un seri di sintimentu 
ku nan ta haña. Nos tur ta di 
akuerdo ku orashon ta algu 
importante den bida di un 
kreyente. Nos tur a trata di 
resa den hopi forma i manera 
a lo largu di nos bida. Inklu- 
sive nos por menshoná estilo- 
nan di orashon: meditashon, 
rosario, bishita na Santísimo 
Sakramentu. I sin embargo, 
orashon tin bia ta laga nos 
kansá, e ta largu, monótono. 
I na ora di anunsi’é komo 
tema di kombersashon o di 
un charla, hopi bia e ta bira 
tema di fèrfelamentu . Bèrdat 
ta ku nos tur loke ke haña den 
orashon una fuente di bida i 
tin bia ta bira difísil pa nos 
logr’é. 
E promé kondishon pa 
orashon, i pa mehorá su kal- 
idat, ta di pone nos mes den 
aktitut di e apòstelnan bisan- 
do: “Señor, siñami resa”, 
habriéndo pa E, e porta di 
manera ku E ta permití nos 
biba e eksperensia di e oras- 
hon, e eksperensia di e diál- 
ogo ku Señor. E diálogo aki 
ta enserá habri bo mes pa ak- 


titut ku Hesus ta eksponé den 
e Nos Tata. E Nos Tata ta un 
orashon ku ta bai bèk ku nos 
t’e den infansia, ku tin funshon 
di e buki di kadisashi i ta papia 
ku nos di e mamanan ku ta siña 
e muchanan kon resa. Sin em- 
bargo, mas ku ripití su pala- 
branan lo importante ta di dren- 
ta den su spiritu. Pa esaki , nos 
mester tin presente ku komu- 
nikashon no ta únikamente ta 
papia ku Dios, sino un duna 
oportunidat na djE pa iluminá 
nos pa haña kontesta riba tur 


pregunta di bida. Resa, pues, 
no ta únikamente papia ku 
Dios, sino warda e silensio ne- 
sesario p’asina Dios papia ku 
nos. 
E spiritu di e orashon do- 
minikal, e Nos Tata, ta yega 
na nos den e afirmashonnan 
ku e ta kontené. Pa kuminsá, 
Hesus ta bisa nos ku esun na 
kende nos ta dirigí nos mes ta 
“Tata”. E no ta spesifiká nat- 
uralesa di Dios, ni ta trata na 
hiba nos na e doktrinanan mis- 
terioso tokante e nòmber ku 
usa pa papia ku Dios. E ta in- 
diká nos ku E ta dispuesto pa 
skucha -nos, pa atendé nos 
igual ku un tata ku su yunan. 
Inmediatamente despues e ta 
papia ku nos di dos deseo 
básiko pa esun ku ke ta su 
disipel: “Ku Nòmber di Dios 
sea santifiká i ku su Reino ta 
bini”. Esaki ta mustra nos, nos 
aktitut ku respekto na djE, ku 
semper mester ta yen di deseo 
pa inkorporá nos den su plan, 
pa partisipá den su plan di sal- 
bashon, pa drenta pa forma 
parti di e Reino, obedesiendo 
boluntat di Dios. Boluntat ku 
ta manifestá su mes presis den 
profundidat di e kontakto 
kuné. 
A kontinuashon ta ek- 
spresá tres nesesidat di hende: 
nesesidat di pan, e nesesidat 
di pordon, e nesesidat di ku 
E ta kuida nos. 


Ora ta pidi pan, no únika- 
mente nos ta referí na kumin- 
da, ku evidentemente El a 
duna pa nos bon ora El a krea 
el universo, sino na e forsa 
nesesario pa biba e bida kris- 
tian, ta nos referí na e pan di 
shelu tambe: Kristu den eu- 


karistia, e Palabra di Dios, ya 
ku “hende no ta biba únika- 
mente di pam”. Ora di pidi por- 
don, nos ta krusa e drèmpel di 
e aktitut básiko di e kristian: e 
humildat di esun ku ta rekonosé 
su mes komo pekador i sa ku e 
ta débil, na mes tempu ta prim- 
intí pa kumplí ku e mandamen- 
tu di amor, pordonando esun 
ku a ofendé nos. I finalmente ta 
pidi Dios pa kuida nos di e úni- 
ko problema ku a lo largu ta 
desisivo den bida di hende: pa 
ta serka òf leu di Dios: ku E no 
ta laga nos kai den tentashon i 
ta protehá nos di tur malu. 
Loke ta interesante di e 
orashon ta di ser kapas pa 
kuminsá na papia di loke nos 
ke pa terminá keriendo e kos- 
nan di kua Dios ta papia ku nos. 
Ora nos drenta den orashon nos 
ta hasié eksitá pa mil i un prob- 
lema di e bida diario, i den dje, 
si e ta outéntiko, nos mester 
haña mas bien e pas ku ta in- 
spirá pa hasi e boluntat di Dios. 
E eukaristia di awe ta un 
posibilidat real pa nos aserká 
Dios i biba su amistat. Den e 
amor akí ku E ta ofresé nos ta 
ban trata di konosé mihó su 
plan pa nos i pa logra e felisidat 
ku E so por duna. 

Awèl sí. Anto e mes ta hasi 
fout. Kada bes e ta skirbi Rudy, 
siendo ku regla ta ku e mester 
skirbi Rudi! 


Tonchi, Rudi ta blo kritiká nos 
papiamentu di kaya.Komprondé 
ku ta di kaya nos sa! 


+ 
LOKE TABATA NOTISIA 


KRALENDIJK – ( 5 
desèmber 2005) E kòm- 
bersashonnan ku tabatin 
entre Partido Demokrá- 
tiko Boneriano, Partido 
Boneriano Sosial (PA- 
BOSO) i Obrero Nobo, 
ku a resultá finalmente 
den un solo lista bou 
dje nòmber di “Lista Pa 
Boneiru”, a bai den ar- 
monia total. Esaki Jopi 
Abraham, lider polítiko 
di Partido Demokrátiko 
Boneriano i alabes ka- 
besante di e lista aki, a 
bisa. Abraham ta haña 
nesesario pa mishi ku e 
punto aki, pasobra for di 
despues ku a presentá 
e lista, esaki aparente- 
mente ta un sumpiña 
den wowo di Ramonsito 
Booi, lider di UPB. Abra- 
ham a splika ku tur e 
kòmbersashonnan 
pa 
a yega na “Lista Pa Bo- 
neiru” a bai den rèspèt 
mutuo i na un manera 
masha habrí i masha 
sinsero. “Realidat polí- 
tiko ta ku ta bai un elek- 
shon i e dos partidonan 
mas grandi ta Partido 
Demokrat i UPB. 
Na 1994 i na 1998 
Partido Demokrat a saka 
2 asiento kada bes i 


Kombersashonnan ku PABOSO i Obrero Nobo a 
bai den armonia total 


UPB a saka 1 asiento. 
Na 2002 UPB a kue 2 
asiento i Demokrat a kue 
1 asiento, pero manera 
kos ta awor aki, kada 
partido tin un asiento i e 
lucha lo bai pa wak ken lo 
haña e ‘restzetel’. Mane- 
ra ku kos ta bai awor aki, 
Demokrat ta bai ku tur 3 
asiento”, Jopi Abraham a 
trese dilanti. Segun Jopi 
Abraham, Demokrat ta 
kere ku e pueblo boneri- 
ano, ku tabatin un po- 
blashon di kasi 15 mil 
hende, ta den problema 
serio. Un kuart di e po- 
blashon boneriano a bai 
for di e isla aki bou di e 
gobernashon di UPB. 
E hendenan aki a bai 
Hulanda, pero ora ku e 
amigunan di Ramonsito 
Booi a bisa ku nan no 
ke mira nos mes ni pintá 
den e pais ei, a kuminsá 
kore ku nos hendenan i 
buska manera pa sera 
porta. 
Na e momentu ei a bin 
eksistí un otro tendensia, 
esta un éksodo pa Aru- 
ba. Aruba, ku un gober- 
nashon sostené pa MEP, 
un partido ruman di Par- 
tido Demokrat, a habri 
porta pa nos hendenan. 


E tendensia aki a pone 
ku poblashon boneriano 
a baha yega te 11 mil 
habitante. “Awor nos ta 
mira un pobresa ku a 
lanta espantosamentena 
Boneiru, loke ta sosial- 
mente hopi deprimente. 
Pa kolmo ta notabel 
un divishon, konflikto i 
desunion ku tin den e 
komunidat 
boneriano. 
Kriminalidat ta oumen- 
tá, tin falta di rèspèt pa 
propiedat di otro un for- 
ma ku norma i balornan 
ta bai pèrdí. Nos a mira 
ku asina Boneiru no por 
sigui, pasobra Boneiru 
meresé mihó”, Abraham 
a trese dilanti, refiriendo 
na e union ku e parti- 
donan ku ideologia sos- 
ial-demókrata di Boneiru 
a yega n’e. Abraham ta 
gradisido i kontentu ku 
por a logra e union aki 
un forma digno, respetu- 
oso, dor di sinta na mesa 
i demonstrá na e pueblo 
aki ku por yega na union 
na bienestar di Boneiru. 
A demonstrá pueblo 
ku si nos ke papia di 
union, si ke papia di ar- 
monia den e pueblo aki, 
nos mes mester kuminsá 
na demonstrá ku nos 


mes por. T’esei a soso- 
dé. E partidonan polítiko 
sosial-demókrata a yega 
na un entendimentu, ka- 
minda a pone tur lokual 
ku a dividí nan un banda 
i pone dilanti e lokual ku 
ta uni nan. A yega na 
un entendimentu entre 
PABOSO, Obrero Nobo 
i Partido Demokrat pa 
traha den union i ar- 
monia pa e pueblo aki. 
Abraham: “A disidí di bai 
tambe ku e lista kòrá i ku 
un biete di votashon di 
Partido Demokrat i ta en- 
tregá un lista pa pueblo, 
un lista pa Boneiru, un 
lista di salbashon di e 
isla aki”. 
E kandidato di PABO- 
SO ta Yona Chirino ku 
puesto # 5 i kandidato 
di Obrero Nobo ta Theo 
‘’Kabuki” Frans komo # 
11. E otro kandidatonan 
ta di Partido Demokrat. 
Tambe e kandidato Piet 
Clarenda, ku no a bini for 
di PABOSO. Ta konosí 
ku Clarenda a distansiá 
su mes for di partido i 
polítika mes den pasado 
i a disidí awor di bini bèk 
den polítika i drenta Par- 
tido Demokrat. Tambe 
Jopi Abraham a haña 


nesesario tòg pa en- 
fatisá ku e kandidato drs. 
Marugia Janga tambe ta 
di Demokrat. Esaki paso- 
bra den seno di kontrink- 
antenan ta kana bisa ku 
Marugia Janga ta kandi- 
dato di PABOSO, paso- 
bra e ta bisiña di Nochi 
Willem. Abraham: “Awor 
e lider di PRO tambe ta 
bisiña di Willem. Dikon 
esei si no ta di PABOSO? 
Esaki ta ridíkulo. Tambe 
sr. Booi a lanta un atake 
riba George Soliana, ku 
tabata un ‘kandidaat no- 
taris’, un hurista ku a tra- 
ha durante hopi aña den 
Gobièrnu Sentral den e 
departamentu hurídiko. 
Un persona ku a sirbi Bo- 
neiru komo gezaghebber 
pa 6 aña i nombrá pa La 
Reina. Un persona ku 
inmenso 
konosementu 
di struktura estatal i ku 
tabata den Koninkrijk- 
swerkgroep i ku a parti- 
sipá na konferensianan 
di mesa rondó. Ta unda 
ta sali un maestro di skol 
di terser grado den ense- 
ñansa ta papia asina aki 
di otro hende. Esaki ta 
un falta total di rèspèt pa 
nos siudadanonan i un 
bèrgwensa”. 

WILLEMSTAD.-In- 
formashon veridiko ku ta 
dispone di dje ta indiká ku 
e sifranan pa loke ta trata 
e kantidat di trahadó ku ta 
mèldu malu na trabou, ku 
COVID komo motibu, ta 
oumentando. Análisis hasí 
ta mustra ku for di mo- 
mentu ku hendenan por tèst 
nan mes (zelftest) si nan tin 
COVID òf no, por nota ku 
no ta tur hende ta mèldu 
GGD esaki. Esnan ku mes- 
ter mèldu malu na SVB i 
dòkter di kas ta informá na 
momentu ku e tèst sali po- 
sitivo, pero otronan ta keda 
ketu. 
No lubidá riba e grupo 
ku no por permití nan mes 
e luho di keda kas sin traha, 


Meldumentu di AO debí na Covid oumentando 
Dr. Wallid Elhage: sifranan emití ta representativo 


debí ku nan ta biba di dia pa 
dia. Dòkter di kas di hopi 
eksperensia Wallid Elhage, 
ta di opinion ku bèrdat tin 
un grupo ku ta keda sin 
mèldu ora nan sinti malu ku 
síntomanan di Covid, pero 
por lo general e ta konvensí 
ku e sifranan ku e deporta- 
mentu di epidemiologia di 
GGD ta emití ta representa- 
tivo. Mesora el a para ketu 
pa enfatisá ku representati- 
vo no ta igual na defi nitivo! 
Dr. Elhage ta konvensí 
ku dòkternan di kas ta hasi 
nan trabou pasobra promé 
ku sera tur konsulta semper 
ta puntra si e malesa ku e 
pashènt a presentá ta relatá 
na COVID-19. 
Elhage ta bisa ku loke 


por nota a ku hendenan ku 
haña COVID awor ta keda 
mas largu ku keho di tosa- 
mentu. No tin muchu kos 
ku por hasi kuné, anto asina 
ta mustra riba e echo ku 
COVID tei ketu bai. E ta 
sigui kambia, pero e tei. 
El a bisa ku bèrdat el a 
tende di e variante B5 pero 
no tin muchu informashon 
di esei. Normalmente du- 
rante di transkurso di aña 
tin diferente tipo di grip 
den aire i esei no a kambia. 
Awendia kasi no ta paga 
tinu muchu mas na grip. 
E médiko a ekspresá su 
preokupashon, den sentido 
ku kada hende mester kom- 
portá nan mes mas tantu. 
Si un hende ta sinti sínto- 


manan konosí di Covid e 
mester alehá di otronan. 
Keda kas i tuma kontakto 
ku dòkter di kas. Bida tin 
ku sigui, pero komportá. 
Ademas, si un hende tosa 
banda di bo no keda para 
einan pero hala leu. Depar- 
tamento di epidemiologia 
ta hasiendo tremendo labor, 
apesar di falta personal. Ta 
for di añanan 2003/2004 tin 
registrashon huntu ku aso- 
siashon di dòkternan di kas. 
Pues e deportamentu ta hasi 
bon trabou. 
Di otro kanalnan den 
medisina por a komprondé 
ku e sifra di kasonan di CO- 
VID ta oumentando meskos 
ku ta e kaso den eksterior. 
Parse ku e variante B5 ta 


hopi infeksioso. E kantidat 
di hendenan ku ta mèldu 
malu, debí na COVID tam- 
be a subi. Na China, Merka 
i Oropa tambe e sifranan di 
kontagio a subi. Den kom- 
bersashon ku Prof. Ashley 
Duits el a splika ku meskos 
ku hopi otro pais, e sistema 
di monitor a kambia, ka- 
minda ‘surveillance’ a bai 
over di tèst aktivo pa sigui 
e síntomanan su desaroyo. 
Esaki ta asina na Hulanda 
tambe. 
Duits ta indiká ku e si- 
franan ku ta den e ‘dash- 
board’ i ku ta keda publiká 
a kambia i esun mas impor- 
tante ta pashèntnan ku keda 
interná den hospital i den 
kuido intensivo. 


WILLEMSTAD – For 
di yanüari 2017, Brant- 
wer Kòrsou a dal un stap 
importante pa sigui ku 
desaroyo di personal den 


Seis bombero a bira `Hoofd Offi cier` 


Kuerpo di Brantwer. 
Esaki a pone tambe ku 
mester a hasi un trayekto 
pa por a haña algun ‘vak- 
offi cier’ pa e Kuerpo di 


Brantwer. Despues di e 
trayekto di ‘vak-offi cier’, 
dia 4 di Novèmber 2019 
Brantwer Kòrsou a inisiá 
e trayekto pa Hoofd Offi - 


cier van Dienst. 
Durante e trayekto aki 
6 trahadó ku tabata ‘vak 
offi cier’ a partisipá i a 
tèrminá e trayekto ku ék- 


sito. 
Djaweps 14 di yüli 
2022 e 6 vak offi cier nan 
aki a risibí diploma pa e 
rangonan korespondiente. 

SABA – Konsumidónan 
di Saba desde aña pasá a 
konosé mas ku 30 porsh- 
ento di oumento di tarifa di 
elektrisidat, pero danki na 
e supsidio kui Entidat Púb- 
liko Saba a pone disponibel 
pa e kompania di elektri- 
sidat di Saba, SEC, por re- 
dusí esaki ku 10 porshento. 
Debí na preis haltu di 
kombustibel riba merkado 
mundial, e kosto di produk- 
shon di elektrisidat a subi 
konsiderablemente. 
Sí 
mester pasa e oumento di 
preis di kombustibel riba 
e konsumidónan, e tarifa 
di elektrisidat lo a subi ku 
26.924%, sin supsidio. 


Supsidio pa baha tarifa di elektrisidat 


E outoridat di konsu- 
midó i merkado hulandes, 
ACM, a stipulá tarifa nobo 
entrante promé di yüli. Pa 
yuda mitigá e oumento di 
preis pa e konsumidó di 
Saba, SEC i Entidat Pú- 
bliko Saba resientemente 
a topa pa diskutí tokante 
e posibilidat pa kompartí 
kosto pa baha e tarifa di 
elektrisidat. Sup konsekue- 
ntemente Entidat Públiko 
Saba a disidí ku e ta hasi 
e supsidio disponibel pa 
SEC pa evitá ku e kompa- 
nia ta oumentá e preis di 
30 porshento original pa 
10 porshento. E redukshon 
di tarifa a base di e supsi- 


dio lo benefisiá tur konsu- 
midó i lo keda te fin di e aña 
aki. Entidat Públiko Saba 
ta konsiderá e supsidio di 
tarifa di elektrisidat un me- 
dida di elevashon di pobre- 
sa ku ta benefisiá henter e 
komunidat den e tempunan 
kaminda preis di kuminda 
i servisio a oumentá drás- 
tikamente rònt mundu. E 
idea ta pa redusí e demanda 
di kombustibel den futuro 
momentu ku generá un por- 
shon mas haltu di energia 
renobabel pa medio solar i 
bientu. Saba ya ta generá un 
parti grandi di e demanda 
di elektrisidat via parkenan 
solar banda di aeropuerto. 


SABA/STATIA – Du- 
rante e siman di 11 di yüli 
a tuma lugá e di segundo 
edishon di skol di verano 
pa dosentenan di hulandes 
di Saba i Statia na Vlaan- 
deren. 
Esaki ta un skol di ve- 
rano pa dosentenan ku ta 
duna hulandes na skolnan 
básiko na Saba i Statia. 
E evento ta organisá dor 


Dosentenan ta reforsá eksperensia 


di Adiraan D’Haens, di- 
rektor di Helder Language 
Academy i eksperto di 
enseñansa di idioma. 
Durante e skol di ve- 
rano e dosentenan ta sigui 
un programa okupá yen di 
workshop inspirativo i pre- 
sentashon tokante enseñan- 
sa di idioma. Ta un ehèmpel 
bunita di kon, ku sosten di 
Erasmus+, por kompartí 


ekspertisie riba frontera, se- 
gun D’Haens. Dies dosente 
tabata dispuesto pa sakri- 
fiká parti di nan fakansi pa 
invertí tempu den nan de- 
saroyo profeshonal komo 
dosente di hulandes komo 
idioma straño. 
Segun D’Haens, mester 
premia e partisipantenan pa 
esaki. Pa di dos aña konse- 
kutivo ta organisá e skol di 


verano den e estado Gent. 
Pa e edishon aki a re- 
forsá e relashonnan ku e 
estado mas aleu. Asina e 
edifisio impreshonante di 
De Krook a funshoná komo 
lokalidat di kurso i e dosen- 
tenan a haña oportunidat pa 
siña for di e kolekshon di 
buki hulandes dor di bishi- 
tá e biblioteka di estado. 
A sera e skol di verano ku 


un resepshon ofisial na kas 
di estado. E skol di verano 
di Saba i Statia, ta un ini- 
siativa di Adriaan d’Haens, 
eksperto den enseñansa di 
idioma i direktor di aka- 
demia di idioma Helde. 
E skol di verano ta or- 
ganisá huntu ku skolnan 
básiko di Statia i Saba, es- 
tado Gent i ta gosa di sosten 
di Erasmus+. 


Un parti di e dosentenan di St. Eustatius i Saba durante nan bishita na Vlaanderen. 

ORANJESTAD 
- 
Arubahuis como institu- 
cion ta trahando duro pa tin 
su posicion fuerte bek den 
comunidad Hulandes. Den 
cuadro di esaki, lo tin un 
plan den cual tur trahado di 
Arubahuis lo tin un rol den 
dje, incluyendo director y 
Minister 
Plenipotenciario 
Interino señor Ady Thijsen. 
E meta ta cu como ekipo/ 
hunto lo mester percura pa 
mustra cu Arubahuis tey 
como institucion na Hu- 
landa semper pa nos Aru- 


Minister Plenipontenciario Interino Ady Thijsen 
Lo percura cu Arubahuis tin presencia bek den comunidad hulandes 


bianonan y alabes cu tin un 
rol den comundad Hulan- 
des, Minister Thijsen a bisa. 
Minister Thijsen a splica 
cu desde cu el a yega Hu- 
landa, e tabata den contacto 
cu diferente gremio, y a ri- 
para cu tin e sentimento cu 
Arubahuis mester tin un rol 
fuerte y visibel, cual Mi- 
nister Thijsen ta ful di acu- 
erdo cu ne. Pues, algo hopi 
importante ta pa percura pa 
Arubahuis tin su rol bek 
den e comunidad Hulandes. 
“Si nos wak bon tur loke 


ta pasando rond mundo 
manera efecto y daño cau- 
sa pa Covid, y awo tambe 
e guerra na Ukraina. Tur 
esaki tin efecto riba region 
Caribense, Hulanda y otro 


paisnan Europeo. Eynan 
mi ta kere cu e rol di nos 
ta grandi aki na Hulanda, “ 
Minister Thijsen a expresa. 
Gobierno di Aruba y 
Parlamento di Aruba tin 
contacto cu e Gobierno y 
Parlamento na Hulanda, 
pero Arubahuis cu ta situa 
na Hulanda, su relacion 
tambe ta hopi importante. 
E relacion cu Arubahuis 
tin ta amplio esta tin con- 
tacto cu Gemeente, Pro- 
vinciale Staten, Algemene 
Rekenkamer, Eerste kamer, 


Tweede kamer, Koninkrijk- 
sregering, Europese Unie y 
tambe sin falta comercio cu 
ta hopi importante, y dife- 
rente fundacion cu tambe ta 
importante na Hulanda. 
Por 
ultimo, 
Minister 
Thijsen a expresa cu tin 
hopi trabou pa haci, y ta 
bezig tambe cu e proceso pa 
renoba e edifi cio di Aruba- 
huis. No obstante esaki, ta 
sinti cu ta riba e caminda 
corecto y cu ta bay logra 
varios cos den e tres añanan 
cu ta bay bin. 


ORANJESTAD -- Dia 
22 di februari, 2022 a ini- 
cia e proceso pa bin cu un 
maneho di desperdicio pa 
Aruba. Como parti di un vi- 
sion pa no solamente cera 
parkietenbos, pero tambe 
pa cuminsa enfoca riba re- 
duci, reuza y recicla desper- 
dicio, y facilita e transicion 
di Aruba basa riba principi- 
onan circular (economia 
circular). Pa implementa e 
vision ta rekeri entre otro, 
comprension y sosten di 
comunidad, y colaboracion 
y cooperacion entre sector 
publico cu sector priva. 
Parti di e proceso ta pa 
redirigi e diferente sorto 
di desperidicio cu ta yega 


Minister Arends ta anuncia: 
Lo cuminsa redirigi desperdicio di taira for di Parkietenbos 


dump 
di 
parkietenbos. 
Asina nos por cuminsa e 
proceso pa cera y remedia 
parkietenbos, y elimina e 
candelanan cu a plaga Aru- 
ba pa demasiado decada. 
Minister Arends a infor- 
ma cu dia 22 di augustus, 
2022 ta cuminsa ehecuta e 
plan di redireccion di des- 
perdicio. E prome tipo di 
desperdicio lo ta taira. Mo- 
tibo pa e escogencia aki 
tin di haber cu e hecho cu 
e coleccion di taira ya caba 
ta basta organisa den sector 
comercial, y e necesidad 
urgente di sigura cu ningun 
candela tuma luga mas riba 
e tereno di Parkietenbos. 
E mandatario a splica 


cu e resultado di e forum 
di Trash 2 Cash a identifi ca 
dos compania cu por pro- 
cesa taira den forma efec- 
tivo actualmente, cual ta 
Ecotech y Carentra. 
Desde 22 di augustus 
2022, tur desperdicio di tai- 
ra lo mester wordo deposita 
na un di e dos localidad nan 
aki. “Mi ta di opinion cu 
cooperacion ta un acto es- 
encial pa logra un Aruba cu 
un maneho di desperdicio 
responsabel, pa nos bida 
marino, pa e salud di nos 
hendenan, y unda respet, 
solidaridad y accion con- 
hunto ta presente den tur 
etapa di e proceso pa asina 
logra e meta aki”, minister 
Arends ta subraya. 
“Ningun compania di 
desperdicio lo ser exclui, 
ni awo ni den futuro. No 
por permiti faboritismo ni 


tampoco ningun monopo- 
lio den e maneho di des- 
perdicio”. Hunto cu tur e 
partners, incluyendo DNM 
y BCI, nos lo organisa un 
reunion cu stakeholders dia 
3 di augustus. “Nos ta pidi 
tur instancia/compania cu 
ta atende cu taira pa tuma 
contacto cu nos na info@ 
trashtocasharuba.org” Tam- 
be lo tin varios campaña di 


consientisacion for di tur 
partner pa asina informa 
pueblo di e proceso nobo 
pa deshaci di desperdicio 
di taira, basa riba e maneho 
nobo. Di parti di Gobierno 
di Aruba minister Ursell 
Arends ta gradici di ante- 
mano e cooperacion di co- 
munidad di Aruba pa asina 
nos cuminsa cu separacion 
di desperdicio riba nos pais. 


ORANJESTAD 
-- 
Manera a wordo informa 
siman pasa, dialuna Cris- 
steam ta duna Update di 
e cifranan nobo di CO- 
VID-19. COVID Update 
lo no consisti mas di ci- 
franan acumulativo, pero di 
cifra-nan pa siman Epide- 
miologico. Segun resumen 
semanal di dianan 17 pa 
23 juli 2022 un total di 125 
persona a recupera, 233 
caso nobo di COVID-19 a 


Averahe di 32 caso positive COVID pa dia 


keda registra, casonan ac- 
tivo tawata na 108 y ningun 
persona a fayece. Tin un 
averahe di 32 caso positivo 
di COVID pa dia averahe 
semanal di 32 caso posi- 
tivo pa dia y un averahe di 
‘Positivity rate’ semanal di 
49%. Un total di 7 persona 
a keda interna den hospital 
durante e siman cu a pasa di 
cual 6 riba piso general y 1 
den ICU. 
Aruba den periodo di 


dos aña a hay’e confronta 
cu diferente variante y e 
mas ultimo ta esun di Omi- 
cron. Esaki a causa cu ul- 
timo luna e cifranan a subi 
basta, pero ya caba ta ba- 
hando. 
Te cu awo 73% di e po- 
blacion a tuma e prome do- 
sis, 69% di e poblacion tin 
e di dos dosis. Apenas 30% 
di e poblacion tin e di tres 
dosis y solamente 3% tin e 
di cuatro dosis. 

ORANJESTAD -- Du- 
rante su discurso dirigi na 
pueblo di Aruba diadomin- 
go ultimo, Prome Minister 
Evelyn Wever-Croes a ex- 
presa cu turismo ta bayendo 
bon apesar cu Aruba a pasa 
den tempo difi cil e ultimo 
dos añanan pa motibo di e 
pandemia. Aruba ta miran- 
do luz na Horizonte. 
Ora cu nos a kere cu 
nos por recupera trankila- 
mente despues di e pan- 
demia, a bin otro crisis cu 
ta afecta nos grandemente, 
e confl ico di Ukraina cu tin 
efectonan devastador pa 
henter mundo. Prijsnan di 
crudo y gasolin a aumenta 
drasticamente den tur pais. 
Na Aruba tambe, pasobra 


Premier Evelyn Wever-Croes den Discurso Nacional: 
“E exito den turismo lo conduci na recuperacion di 
nos economia, mas lihe” 


Aruba ta importa e gaso- 
lin. Prijsnan di productonan 
den supermercado tambe a 
cuminsa aumenta, pasobra 
na e pais cu nan ta wordo 
produci tambe nan a au- 
menta. Y nos ta importa e 
productonan aki combina 
cu e efectonan economico. 
A pesar di e realidad 
critico aki, Gabinete We- 
ver-Croes II a mantene su 
vision y direccion di mane- 
ho consistentemente y ta 
mirando cu Aruba ta riba e 
caminda pa recuperacion. 
Nos recuperacion awor ai- 
nda ta basa riba recupera- 
cion di nos turismo, cual ta 
bayendo hopi bon. Den e 
ultimo 3 lunanan, april, mei 
y juni 2022, tawata tin mas 


turista cu a bishita Aruba, cu 
prome cu e pandemia. Total 
294 mil turista a bishita nos 
pais durante e tres lunanan 
aki, compara cu 281 mil 
den e 3 lunanan april, mei y 
juni na 2019. Minister Dan- 
gui Oduber su maneho ta pa 
percura cu e tendencia aki 
continua, y den e caso aki 
nos ta calcula cu nos lo fi - 
nalisa e aña aki cu un recu- 
peracion entre 90 pa 95% di 
nos turismo, y otro aña, nos 
lo yega nivelnan di prome 
cu pandemia. 
“E exito den turismo lo 
conduci na recuperacion 
di nos economia, mas lihe. 
Nos no a sali ainda di tur 
efecto negativo di e pan- 
demia, ketu bay tin hopi 


hende ta lucha, pero nos 
ta riba e bon caminda si, y 
tur proyeccion ta indica cu 
pa fi n di e aña aki nos ta 
logra yega cerca di 100% 
di recuperacion economico. 
Y pa esaki den nomber di 
Gobierno di Aruba, mi kier 
gradici tur esnan cu ta la- 


bora duro den e area di Tu- 
rismo. Danki pa bo servicio 
di calidad, danki pa bo a- 
tencion cu cordialidad, cu 
ta laga nos turistanan stima 
nos pais, y bolbe bishita nos 
den futuro”, Prome Mini- 
ster Evelyn Wever-Croes a 
expresa. 


ORANJESTAD -- Di- 
aluna atardi pa mas o me- 
nos 4:45 polis y ambulance 
a bay rotonde di Marriott, 
unda cu un turista a acci- 
denta cu su Quadracer. Na 
yegada di polis a resulta 
cu dos turista tawata, un di 
nan lo a haci un operacion 
na su rudia algun tempo 


Turista ariba quadracer a 
dal contra un palo di luz 
atras y esaki tawata basta 
hincha. E accidente a sos- 
ode momento cu nan a subi 
e rotonde y ta perde con- 
trol bay dal contra un palo 
di luz.Mirando cu e palo 
di luz a sufri daño polis a 
avisa Elmar tambe. Na fi nal 
Paramediconan a atende cu 
e turistanan na e sitio mes. 


ORANJESTAD -- Cen- 
tral di polis a dirigi un pa- 
truya cu urgencia pa Caya 
Guadaloupe caminda lo tin 
un caso di hincamento y cu 
lo tin un persona herida. 
Na e sitio ta bin topa cu e 
homber conoci di polis di 
inicial S. kende tabata sinta 
riba un stoel di plastic y 
mesora a nota cu su t-shirt 
tabata sushi na sanger y me- 
sora a pidi central pa manda 
personal di ambulance pa e 
sitio pa atende cu e persona 
herida. 


Homber seriamente herida cu 
arma blanco 


Ora cu a bay papia cu e 
victima esaki ta declara cu 
el a wordo agredi pa dos 
homber di cual uno el a 
reconoce di inicial P. pero e 
no conoce e otro homber y 
nan tabatin un cuchiu basta 
largo cu cual nan a hinca 
su persona na altura di su 
bariga. 
Segun e victima, e inci- 
dente a sosode na altura di 
e tereno di basketball den 
Caya Sint Maarten, pero 
polisnan a nota cu e victi- 
ma tabata drenta estado di 


ORANJESTAD -- Di- 
asabra anochi un patruya 
di polis a wordo dirigi pa 
un cas na Turibana camin- 
da antisocialnan a kibra y 
drenta un cas pa comete la- 
dronicia. E parti mas tristo 
di henter e asunto aki, ta e 


Ciudadano ta traha y ladron ta fi esta 


hecho cu e señora di inicial 
L. a sali for di su cas na 
Turibana pa 9.45 di mainta 
pa e bay su trabou lagando 
e caso hermeticamente cera 
sperando pa yega bek atardi 
y haya tur cos normal bek. 
E denunciante a informa 


autoridadnan cu ora cu el a 
yega su cas banda di 8.50 
di anochi, mesora el a nota 
cu algo no ta bon ya cu e 
porta di e cas dilanti, cu el 
a laga mainta bon cera, ta- 
bata hancho habri, un indi- 
cacion cu nan lo a drenta su 
cas sin permiso. Ora cu el 
a drenta su cas pa bay con- 
trola, mesora el a bay rum- 
bo di su camber caminda e 


tabatin joyas y placa warda 
y mesora a ripara cu nan a 
bay cu dos oloshi cu tabata 
riba un mesa y ora cu el a 
controla den e mesa aki, el 
a ripara cu nan a bay c’un 
suma di placa cu e tabatin 
warda eyden. 
Despues el a nota cu den 
su walk-in closet, e antiso- 
cialnan tambe a drenta y a 
pasa man pa algun cadena 


shock, caminda cada rato e 
tabata perde conocemento 
mientras cu tabata notabel 
cu e tabata den dolor in- 
tenso. 
Personal di ambulance 
a brinda prome asistencia 
pero mesora a avisa hospi- 
tal di e urgencia di e caso 
y a transporta e victima cu 
maximo urgencia pa hos- 
pital mientras cu e caso 
ta bou di investigacion pa 
pone man riba e agresornan 
cu a herida e homber cu 
arma blanco. 


cu diamante loke a pone 
yama polis mesora pero e 
señora a mustra cu e no tin 
idea kendenan lo a comete 
e abuso aki. E señora L. lo 
traha un lista y lo pasa pa 
haci un denuncia y kisas si 
tin cas den besindario cu tin 
camaranan di grabacion di 
siguridad , autoridadnan lo 
por pone man riba e abusa- 
do nan aki di marca mayor. 

ARUBA 
DEPORTE 


K R A L E N D I J K - - E 
kanadó di nos isla ku ta 
Nazario Alberto, a regresá 
Boneiru 
djaluna 
último 
despues di su di 18 partisi- 


KRALENDIJK--Tin ku 
sigui traha ku selekshon 
U17 di nos isla despues di 
e partidonan di treinen i di 
preparashon fin di siman 
pasá kontra Aruba, par- 
tidonan di kua Boneiru a 
gana e promé partido 4-3 i 
pèrdè e di dos partido 1-0 
kontra Aruba. 
Tabata sigur dos tre- 
mendo partido di kua e eki- 


KRALENDIJK--Segun 
DT Fitzgerald Cicilia ku ta 
e DT di nos selekshon U17 
di futbòl pa ku e kompromi- 
sonan di Concacaf otro luna 
na Florida Merka, huntu ku 


KRALENDIJK--Fede- 
rashon di Futbòl Boneriano 
den un karta fechá 22 di 
yüli 2022 dirigí na direktiva 
di tur ekipo, tur Komishon i 
Prensa, ta partisipá di 
e dos biahenan di e selek- 
shonnan U14 i U17 ku tin 
ku biaha próksimamente pa 
kompromisonan den ekste- 
rior. E karta ta bisa apresia- 
bel direktiva di tur ekipo, 
komishonnan i prensa. 
Manera ta kustumber ku 
luna di ougùstùs i sèptèm- 
ber nos muchanan tin parti- 
donan di futbòl internasho- 
nal. E aña aki nos tin dos 
selekshon ta bai representá 
Boneiru na Santo Domingo 
i Tampa Florida. 
U14 ta bai representá 
Boneiru den futbòl na San- 
to Domingo. 
U17 ta bai representá 
Boneiru den futbòl na Tam- 
pa Florida. Di parti FFB kier 


Nazario a regresá kas kla 
pa “vierdaagse 2023” 


pashon den “vierdaagse di 
Nijmegen”, ku ofisialmente 
ta su di 17 biá debí ku taba- 
tin un aña, pa ta eksakto na 
2006, ku esaki a para debí 


ku e aña ei tambe tabata de- 
masiado kayente. 
E aña ei e “vierdaagse” 
no ta konta ofisialmente, 
sino awe Nazario lo ta su 
di 18 biá. Nazario huntu ku 
Ròy Martines tin 17 i 16 biá 
ku nan ta den e kaminata 
aki di Nijmegen Hulanda. 
Nazario di 17 biá i Ròy 
su di 16 biá. 
Despues di a regresá kas 
djaluna último, Nazario a 
kuminsá prepará su mes 
kaba pa e “vierdaagse” di 
otro aña. E esaki ta tuma 
lugá di 18 pa 21 di yüli 
2023. Nazario a regresá kas 
djaluna i Ròy si a keda te ku 
otro siman. 
No tin duda ku otro aña 
Ròy tambe lo ta den e “vi- 
erdaagse” 2023 huntu ku 
Nazario. 
Riba potrèt momentu ku 
Nazario Alberto a regresá 
kas djaluna último. 


ponan a demostrá tremendo 
futbòl di nan banda, pero 
nos selekshon tin ku sigui 
traha pa demostrá mas fut- 
bòl i na nivel mas haltu pa e 
kompromisonan na Florida. 
Ku e loke ku nos selekshon 
a demostrá siman pasá nos 
no ta kla ainda. Nos selek- 
shon tin ku sigui prepará 
mas i sigur e parti di kondi- 
shon físiko pa ku e enkuen- 


Tin ku sigui traha ku selekshon U17 pa kompromisonan 


su staf ya a prepará un plan 
di entrenamentu dirigí riba 
e kompromisonan di Con- 
cacaf otro luna na Florida 
Merka. 
Mirando e dos parti- 


a partisipá e “coach”nan ku 
ta biaha ku e selekshonnan. 
U14 ta biaha 12 di 
ougùstùs pa 22 di ougùstùs 
i e “coach”nan ta: Jermain 
Winster “Head Coach”. 
Ryan 
Martha 
“Ass 
coach”. 
Albersito Cecilia “Ass 
coach”. 
Omar Keller Masagista. 
U17 ta biaha 28 di ougùstùs 
pa 8 di sèptèmber i e 
“coach”nan ta Fitzge- 
rald Cecilia “head coach”. 
Rilove 
Janga 
“Ass 
Coach”. 
Terrence Da Costa Go- 
mez “Ass Coach”. 
Roque Domacassé Ma- 
sagista. Di parti di FFB nan 
ke deseá ámbos ekipo hopi 
éksito. 
E karta aki ta firmá pa 
presidente señor Ludwig 
Balentin na nòmber di di- 
rektiva di FFB. 


tronan na Florida otro luna. 
Nos mester sigui prepará 
aun mas pa ku e kompromi- 
sonan di otro luna. Nos no 
ta kla ainda, nos falta hopi 
ainda i tin ku sigui prepará 
pa hisa e nivel di wega aun 
mas. Nos por pero tin ku 
sigui prepará i sigur e parti 
físiko. Na Florida nos mes- 
ter tin bon kondishon físiko 
pa wanta ku esaki mirando 


kon e weganan lo wordu 
hungá. Kada dos dia nos 
ta hunga un partido, loke 
ta nifiká ku nos kondishon 
físiko mester ta bon, ku otro 
palabra nos mester ta bon 
prepará pa esaki. Nos mes- 
ter ta bon prepará sigur pa e 
kompromisonan di Conca- 
caf. Di parti Concacaf tam- 
be ta krea formanan pa nos 
isla ta mas mihó prepará pa 


e kompromisonan aki. 
Nan ke pa nos ta bon 
prepará pa di e forma aki 
tambe hisa i alsa nos nivel 
di futbòl pa demostrá bon 
nivel di futbòl den e torneo 
kualifikatorio aya na Flori- 
da Merka. Nos ta deseá nos 
selekshon U17 tur klase di 
éksito ku e preparashonnan 
pa ku e kompromisonan na 
Florida. 
Plan di entrenamentu pa selekshon U17 


KRALENDIJK--Selek- 
shon di futbòl U17 despu- 
es di e dos partidonan 
di futbòl fin di siman 
pasá kontra Aruba, a traha 


Plan di entrenamentu dirigí riba kompromisonan di Concacaf 


un plan di entrenamentu di- 
rigí riba e kompromisonan 
na Florida 
Merka luna di ougùstùs, 
unda ku kada dos dia ta 


hunga un partido. 
Esaki ta nifiká ku e selek- 
shon mester ta bon prepará 
físikamente pa e kompro- 
misonan aki di Concacaf. 


Ta bon pa menshoná 
tambe ku Concacaf tambe 
ke pa nos islanan ku no ta 
hunga hopi wega pa aña o 
den un temporada, pa nan 


haña oportunidat di prepará 
aun mas mihó pa demostrá 
nivel haltu di futbòl den e 
torneo kualifikatorio aki na 
Florida luna di ougùstùs. 


donan kontra Aruba fin 
di siman pasá, nan a mira 
tambe unda tin ku traha 
mas riba e selekshon i sigur 
e parti di kondishon físiko. 
Ya nan a prepará un plan 


di entrenamentu ku ta dirigí 
riba mehorashon pa ku e 
kompromisonan na Florida 
otro luna. 
Lo bai traha duru e si- 
mannan ku falta pa e selek- 
shon U17 lo ta sigur aun 
mas mihó prepará pa ku e 
kompromisonan di Conca- 


caf otro luna. 
Asina ku nos logra haña 
e plan di preparashon aki 
nos lo amplia riba esaki. 
Nos ta deseá nos selek- 
shon U17 tur pero tur klase 
di éksito den e parti di pre- 
parashon i tambe e kom- 
promisonan aya na Florida. 
FFB ta partisipá di biahenan 
di U14 i U17 

KRALENDIJK--Tres 
vehíkulo tabata embolbí 
den un aksidente di tráfi ko 
djamars mainta riba Kaya 
Korona na altura di san- 


Tres outo den 
aksidente 


tana katóliko. 
Polis i Forensys a akudí 
na e sitio. No tabatin heri- 
do. Daño material ta- 
bata mínimo. 


KRALENDIJK – Om- 
budsman Nashonal Reinier 
van Zutphen no ta kompro- 
ndé di kon gobièrnu di Re- 
ino ketu bai ta hasi fèrfelu 
pa studiantenan karibense 
por poderá di un number 
di servisio di siudadano, 
BSN. Regla esei pa kaba, 


Ombudsman van Zutphen ta puntra 
Unda BSN pa studiantenan karibense a keda 


e ombudsman a bisa den 
kombersashon ku Radio 1 
Journaal djaluna. 
Van Zutphen ta haña ku 
desde dos aña pasá ku un 
rapòrt a pidi atenshon pa e 
trastorno ku studiantenan 
for di Karibe mester pasa 
aden sí nan bai studia na e 


parti europeo di Reino i ai- 
nda nada a mehorá. Nan ta 
drenta e pais komo un sorto 
di estranhero, miéntras nan 
tin mesun pasport di Reino. 
Segun e ombudsman, 
e problemátiko a empeorá 
dor di e falta di kamber pa 
studiante. BSN ta nesesa- 


Ombudsman Nashonal 
Reinier van Zutphen. 


rio pa regla práktikamente 
tur asuntu manera akomo- 
dashon. 
Un bosero di fundashon 
fi nansiamentu di estudio 
di Kòrsou a deklará den un 
transmishon, ku solamente 
e asina yamá studiantenan 
‘free movers’ ku ta biaha 
riba nan mes, ta konfrontá 
problema i esaki no ta e 
kaso pa esnan ku a skohe 
pa bai bou di guia di e fun- 
dashon. 
Por ripará ku e dianan aki ta fakansi. Lugá pa stashoná outo den Playa ta na abun- 
dansia, manera e fotonan aki ta mustra. Aki un par di siman lo ta atrobe. ‘Parkeer- 
plaats’ lo bira oro atrobe. 
Por ripará ku ta fakansi 


K R A L E N D I J K — 
Despues ku BONERIANO 
a publiká ku un vehíkulo 
di Zorg en Welzijn Groep 
(ZWG) tabata move den 
forma 
iresponsabel 
den 
tráfi ko, Chernenka Wanga, 
kordinadó di kuido di e or- 
ganisashon aki, a pasa na 
ofi sina di BONERIANO pa 
personalmente ekspresá su 
apresio pa e publikashon. 


Denunsiando komportashon iresponsabel di nan shofùr 
ZWG ta apresiá publikashon 
di BONERIANO 


El a yama danki pa e 
echo ku reporteronan di 
BONERIANO a señalá ku 
un outo di ZWG, tabata 
kore iresponsabel riba ka- 
minda di Rincon. 
Chernenka Wanga a sp- 
lika ku aparte ku a señalá e 
outo koriendo iresponsabel, 
nan tambe tabata na altura 
di e situashon. 
“Nos ta un organisashon 


rekto i ke ta bon ehèmpel 
pa otronan. 
Nos ta apresiá ku a reak- 
shoná riba esaki, ya asina 
nos ta bira mas skèrpi. 
Bon pa pueblo sa, ku nos 
tin atenshon pa e asuntu aki. 
Loke a sali den BONERI- 
ANO di djaluna ta bèrdat. 
Nos a atendé ku e persona 
responsabel pa loke a so- 
sodé.” 
Si tur kompania tabata 
funshoná di e manera aki, 
awe tráfi ko di Boneiru lo 
tabata otro. Hopi kompania 
ta sufri na man di trahadó, 
kon nan ta maltratá e out- 
onan di kompania, ku no ta 
di nan, pero e kompania pa 
kua nan ta traha. 
No solamente e hende- 
nan ta kore iresponsabel, 
sino nan ta krea peliger 
pa otro tambe. Spera otro 
kompanianan tuma esaki 
komo un ehèmpel. Repor- 
teronan di BONERIANO 
lo vigilá ku wowo di falki. 


GRADISIMENTU I INVITASHON 
Esposa, yunan i demas famia ta gradisi un i tur ku a 
mustra atenshon na ora di enfermedat, morto i entiero 
di nos ser keri 
Franklin Emerenciano 
Delima 
Nos ta invitá na 3 santu sakrifisio 
pa deskanso di su alma awe dja- 
rason 27, djabierne 29 i djasabra 
30 di yüli pa 7‘or anochi na misa San Bernardo 
na Playa. 
Aseptá esaki komo un invitashon personal. 

KRALENDIJK—Dja- 
dumingu Selania Pourier a 
selebrá 86 aña di bida. Esa- 
ki mas ku klaro tabata na su 
lugá pa bai misa na promé 
lugá riba e dia i despues 
kontinuá ku selebrashon di 
fecha natal. Selania e famia 
a bishitá Misa La Bírgen 


Selania Pourier 86 aña 


di Coromoto. Pader Marc 
Hooijschuur a resa ku Se- 
lania dilanti altar, huntu 
ku algun persona mas ku 
e selebrá nan fecha natal i 
despues bendishoná nan ku 
awa bendita. Misa tabata 
animá pa Kor San Francis- 
co De Asis. 


